cyanic-selkie/wikianc huggingface dataset:
বৈষ্ণৱী মহন্ত
বৈষ্ণৱী মহন্ত (Vaishnavi Mahant) ভাৰতীয় চলচ্চিত্ৰ আৰু টেলিভিচনৰ অভিনেত্ৰী গৰাকী মুকেশ খান্নাৰ দূৰদৰ্শনত প্ৰচাৰিত টেলিভিচন ধাৰাবাহিক 'শক্তিমান'ত গীতা বিশ্বাসৰ চৰিত্ৰত অভিনয় কৰাৰ বাবে সুপৰিচিত। তেওঁ বলিউডৰ বিভিন্ন চলচ্চিত্ৰ যেনে 'বোম্বাই কা বাবু', চৈফ আলি খানৰ বিপৰীতে অভিনয় কৰিছিল, 'লাদলা' আৰু 'বৰাসাত কী ৰাত' (১৯৯৮) -ত। তেওঁ 'মিলে জব হম তুম'ত শিল্পা শৰ্মাৰ চৰিত্ৰত, জি টেলিভিচনৰ অনুষ্ঠান 'স্বপ্নে সুহানে লাড়কপন কে' আৰু 'লীলা তনিজা' টেলিভিচন ধাৰাবাহিক 'তশন-ই-ইস্ক'ত অভিনয় কৰাৰ বাবেও খ্যাত।
প্ৰাৰম্ভিক জীৱন আৰু কৰ্মৰাজি
তেওঁৰ পিতৃ এগৰাকী বৈষ্ণৱ হিন্দু (যাৰ কাৰণে তেওঁ বৈষ্ণৱী নামটো পৰ্দাত গ্ৰহণ কৰিছিল), য’ত তেওঁৰ মাতৃ আছিল এগৰাকী খ্ৰীষ্টান ধৰ্মী লোক। হিন্দু হিচাবে উত্থিত, তেওঁ ৯০ দশকৰ পিনে খ্ৰীষ্টধৰ্মলৈ ৰূপান্তৰিত হৈছিল। তেওঁ বৰ্তমান এগৰাকী নতুন জন্মগ্ৰহণকাৰী খ্ৰীষ্টান বিশ্বাসী, যিনে ধৰ্ম নহয় বৰং ঈশ্বৰৰ সম্পৰ্কেহে বেছি বিশ্বাস ৰাখে।
শিশুকালত তেওঁ হাইদৰাবাদলৈ আহে য’ত তেওঁ বিজ্ঞানী হোৱাৰ সিদ্ধান্ত লৈছিল। যাহওক, মুম্বইত অবকাশকালীন সময়ত, তেওঁ ৰামসে ব্ৰাদাৰ্চৰ ভৌতিক চলচ্চিত্ৰ 'বীৰাণা'ত উপস্থিত হোৱাৰ সুযোগ লাভ কৰিছিল আৰু অভিনয়কে পেচা হিচাবে অনুসৰণ কৰাৰ সিদ্ধান্ত লৈছিল। পৰৱৰ্তীকালত তেওঁ 'বৰাসত কী ৰাত', 'লাদলা', 'মৈদান-ই-জঙ্গ', 'বোম্বাই কা বাবু', 'দানবীৰ' আৰু 'ওৰু মুথাম মণিমুথাম (অভিনেতা মুকেশৰ সৈতে ১৯৯৭ চনৰ মালয়ালম চলচ্চিত্ৰ) -ত উপস্থিত হয়।
১৯৯৯ৰ পৰা ২০০৫ চন পৰ্যন্ত তেওঁ দূৰদৰ্শনত চুপাৰহিৰ’ ধাৰাবাহিক শক্তিমান ধাৰাবাহিকত মহিলা লীড গীতা বিশ্বাসৰ ভূমিকাত অভিনয় কৰিছিল। শ্ব’টোত তেওঁৰ চৰিত্ৰটোৰ উচ্চ প্ৰশংসা পাইছিল আৰু তেওঁ ভূমিকা যুগান্তকাৰী হিচাবে বিবেচিত হয়। যেতিয়া তেওঁ ধাৰাবাহিকত গীতা বিশ্বাস নামেৰে সাংবাদিকৰ চৰিত্ৰৰ বাহিৰত থাকে, তেতিয়া তেওঁৰ অনুগামীসকলে প্ৰযোজকজনক তেওঁক পুনৰ ওভতাই আনিবলৈ কয়। ২০০০ চনত, তেওঁ চাহাৰা টিভিত ব্যংগাত্মক ধাৰাবাহিক 'ৰাজু ৰাজা ৰাজাচাব'ত ইন্সপেক্টৰ পুলিচ অফিচাৰ এচিপি ৰত্নাৰ চৰিত্ৰত অভিনয় কৰিছিল।
তেওঁ কেইখনমান টোলিউড চলচ্চিত্ৰটো শীৰ্ষস্থানীয় ভূমিকা পালন কৰিছিল।
তেওঁ 'ছুনা হ্যে আসমান'ত সমীৰাৰ মাতৃ স্বপ্নাৰ ভূমিকাত অভিনয় কৰিছিল আৰু চনি এণ্টাৰটেইনমেণ্ট টেলিভিচনৰ ধাৰাবাহিক 'ভাস্কৰ ভাৰতী'ত ভাস্কৰৰ মাতৃৰ চৰিত্ৰত অভিনয় কৰিছিল। তেওঁ দূৰদৰ্শনৰ 'কৰ্মযুদ্ধ'ত উপস্থিত হৈছিল ইন্সপেক্টৰ শিৱাঙ্গী চৌহানৰ ভূমিকাত।
তেওঁ লেচলি মেকডোনাল্ডৰ সৈতে বিবাহপাশত আৱদ্ধ হৈছিল আৰু তেওঁ তেওঁৰ সন্তানৰ নাম মাৰ্গাৰেট মেকডোনাল্ড।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় অভিনেত্ৰী
ভয়েজাৰ ১
ভয়েজাৰ ১ হৈছে নাছাই সৌৰজগতৰ বহিৰাংশৰ গ্ৰহকেইটা অধ্যয়নৰ উদ্দেশ্যে প্ৰেৰণ কৰা এখন মহাকাশযান। ১৯৭৭ চনৰ ৫ চেপ্টেম্বৰত এই যানখন উৎক্ষেপণ কৰা হৈছিল। নাছাই সৌৰজগতৰ বহিৰাংশ অধ্যয়নৰ বাবে "ভয়েজাৰ প্ৰগ্ৰেম" নামৰ যি পৰিকল্পনা হাতত লৈছিল, ভয়েজাৰ ১ মহাকাশযানখনো ইয়াৰ অন্যতম অংশ। "ভয়েজাৰ প্ৰগ্ৰেম" ৰ অধীনৰ প্ৰথমখন মহাকাশযান আছিল ভয়েজাৰ ২, যিখন ভয়েজাৰ ১ উৎক্ষেপণৰ মাত্ৰ ১৬ দিন আগেয়ে উৎক্ষেপণ কৰা হৈছিল। ভয়েজাৰ ১ৰ মূল বিশেষত্বটোৱে হৈছে যে এইখন আজিৰ দিনত পৃথিৱীৰ পৰা আটাইতকৈ দূৰত থকা মহাকাশযান। উৎক্ষেপণৰ দিন ধৰি যোৱা ৪০ বছৰতকৈও অধিক সময় এই মহাকাশযানখন নিৰন্তৰ চলনক্ষম হৈ আছে আৰু পৃথিৱীৰ পৰা ক্ৰমান্বয়ে আঁতৰি গৈ আছে। নাছাৰ 'ডিপ স্পেচ নেটৱৰ্ক'ৰ সহায়ত এতিয়াও ভয়েজাৰ ১ ৰ লগত বিজ্ঞানীসকলে সংযোগ ৰাখিছে।
তথ্য সূত্ৰ
শ্ৰেণী:মহাকাশযান
গৌতম বুদ্ধ নগৰ (লোকসভা সমষ্টি)
উত্তৰ ভাৰতৰ উত্তৰ প্ৰদেশ ৰাজ্যৰ ৮০টা লোকসভা (সংসদীয়) সমষ্টিৰ ভিতৰত গৌতম বুদ্ধ নগৰ লোকসভা সমষ্টি অন্যতম। ২০০২ চনত গঠন হোৱা ভাৰতৰ সীমা নিৰ্ধাৰণ আয়োগৰ পৰামৰ্শৰ ভিত্তিত সংসদীয় সমষ্টিসমূহৰ সীমা নিৰ্ধাৰণ কাৰ্যকৰী কৰাৰ অংশ হিচাপে ২০০৮ চনত বুলন্দশহৰ আৰু গৌতম বুদ্ধ নগৰ জিলাত বিস্তৃত এই সমষ্টিটোৰ অস্তিত্ব আহিছিল।
বিধানসভা সমষ্টিসমূহ
বৰ্তমান গৌতম বুদ্ধ নগৰ (জি. বি. নগৰ) লোকসভা সমষ্টিত পাঁচটা বিধানসভা (বিধানসভা) সমষ্টি আছে। নয়ডা, জেৱাৰ আৰু দাদ্ৰি গৌতম বুদ্ধ নগৰ (জি বি নগৰ) জিলাৰ অন্তৰ্গত। আনহাতে সিকন্দ্ৰাবাদ আৰু খুৰ্জা বুলন্দশহৰ জিলাৰ অন্তৰ্গত।
লাষ্ট ফ'ৰ লাইফ
লাষ্ট ফ'ৰ লাইফ (Lust for Life) বিশ্ববিখ্যাত চিত্ৰশিল্পী ভিনচেণ্ট ভেন গঘৰ জীৱনৰ ওপৰত আধাৰিত এখন বিশ্ববিখ্যাত উপন্যাস। ১৯৩৪ চনত এইখন প্ৰকাশ হৈছিল আৰু এইখন লিখিছিল আৰভিং ষ্টনে। এই উপন্যাসখনৰ সৈতে একেনামৰ এখন চিনেমা নিৰ্মিত হৈছে, যিখন চাৰিটা একাডেমী বঁটাৰ বাবে মনোনীত হৈছিল আৰু এটা একাডেমী বঁটা অৰ্জন কৰিছিল।
ভেন গঘে তেওঁৰ ভাতৃ থিউ ভেন গঘলৈ লিখা চিঠিসমূহৰ আধাৰত এই উপন্যাসখন লিখা হৈছে। থিউ আছিল পেৰিছৰ এজন আৰ্ট ডিলাৰ। থিউৱে মৃত্যু পৰ্যন্ত ভিনচেণ্টৰ জীৱন নিৰ্বাহৰ সমুদায় খৰচ বহন কৰিছিল আৰু ছবি আঁকিবলৈ কাগজ, কেনভাচ, ৰং আদি ভিনচেণ্টক যোগাৰ ধৰিছিল। চিঠিসমূহত সেইসময়ৰ ভিনচেণ্ট ভেন গঘৰ সমসাময়িক চিত্ৰশিল্পীসকলৰ চিন্তা-ধাৰা, ৰুচি-অৰুচি, জীৱন যাপন তথা চিত্ৰশিল্পৰ বিষয়ে বহুকথা বৰ্ণিত হৈছে।
কেনেধৰণৰ পৰিৱেশত বা মনোস্থিতিত ভিনচেণ্টে তেওঁৰ 'ষ্টেৰি নাইট' 'দ্যা প'টেট' ইটাৰ' 'চানফ্লাৱাৰ' আদি ছবিসমূহ আঁকিছিল, ইয়াৰ বিষয়ে 'লাষ্ট ফ'ৰ লাইফ'ত বিস্তৃত ভাৱে বৰ্ণনা কৰা হৈছে। কিতাপখন বিশ্ববাসীৰ মাজত জনপ্ৰিয় হোৱাৰ ইয়ো কাৰণ। মাত্ৰ ৩৭ বছৰীয়া জীৱনকালত তেওঁ একৈশতকৈয়ো অধিক ছবি আঁকিছিল। ইয়াৰে প্ৰায় ৮৬০খন অইল পেইণ্টিং, ১৩০০ ৱাটাৰ কালাৰ, ড্ৰয়িং, স্কেচ আৰু প্ৰিণ্ট আছিল। ভিনচেণ্ট ভেন গঘৰ কৰুণ আৰু কঠোৰ জীৱন নিৰ্বাহ, পাদুৰি ৰূপে কাম কৰাৰ সময়ত তেওঁৰ দানশীলতা, চিত্ৰকৰ ৰূপে জন্ম আৰু চিত্ৰকৰ ৰূপে মৃত্যুৰ কাহিনী 'লাষ্ট ফ'ৰ লাইফ'ত খুব অন্তৰ্স্পৰ্শীৰূপে বৰ্ণিত হৈছে। ভেন গঘৰ প্ৰিয় বন্ধু আৰু সেইসময়ৰ এজন বিখ্যাত চিত্ৰশিল্পী পল গঁগ্যাৰ বিষয়েও কিতাপখনত লিখা হৈছে। ১৮৮০ চনৰ ২৯ জুলাইত ফ্ৰান্সৰ অভাৰ্চত ভিনচেণ্টৰ মৃত্যু হয়।
'লাষ্ট ফ'ৰ লাইফ' নামৰ কিতাপখন নটা সৰু সৰু ভাগত ভাগ কৰা হৈছে। তেওঁ জীৱনকালটো যিসমূহ ঠাইত কটাইছিল সেই ঠাইসমূহৰ নামেৰে একোটা খণ্ডৰ শিৰোনাম দিয়া হৈছে। যেনে- লণ্ডন, বৰিনেজ, ইটেন, নিউনেন, পেৰিছ, আলৰ্চ আদি।
আৰভিং ষ্টনৰ 'লাষ্ট ফ'ৰ লাইফ' মীনাক্ষি বুঢ়াগোহাঁয়ে অসমীয়ালৈ অনুবাদ কৰিছে।
তথ্য সংগ্ৰহ
শ্ৰেণী:ইংৰাজী গ্ৰন্থ শ্ৰেণী:আমেৰিকান উপন্যাস শ্ৰেণী:জীৱনভিত্তিক উপন্যাস
ঢাকা
ঢাকা (Dhaka, অতীতত Dacca ব্যৱহৃত হৈছিল ) বাংলাদেশৰ ৰাজধানী আৰু ঢাকা বিভাগৰ প্ৰধান চহৰ। ঢাকা এখন মহানগৰ আৰু দক্ষিণ এছিয়াৰ অন্যতম প্ৰধান চহৰ। বুঢ়ী গংগা নদীৰ তীৰত অৱস্থিত এই চহৰ বাংলাদেশৰ বৃহত্তম চহৰ। ঢাকাৰ মহানগৰ অঞ্চলৰ জনসংখ্যা প্ৰায় ১ কোটি ৫০ লাখ। ই বিশ্বৰ নৱম বৃহত্তম আৰু অত্যধিক জনবহুল চহৰ বিলাকৰ ভিতৰত অন্যতম। ঢাকা চহৰ মছজিদৰ চহৰ নামেও পৰিচিত। তদুপৰি ঢাকা বিশ্বৰ ৰিস্কা ৰাজধানী নামেৰেও পৰিচিত। এই চহৰত সদায় প্ৰায় ৪০০,০০০ ৰ পৰা ৪৫০,০০০টা চাইকেল ৰিস্কা চলাচল কৰে। বৰ্তমান দক্ষিণ এছিয়াৰ অন্যতম প্ৰধান সংস্কৃতি, শিক্ষা আৰু বাণিজ্যকেন্দ্ৰ। সপ্তদশ শতাব্দীত পুৰণি ঢাকা মোগল সম্ৰাজ্যৰ বাংলা প্ৰদেশৰ প্ৰাদেশিক ৰাজধানী আছিল। মোগল সম্ৰাট জাহাঙ্গীৰৰ শাসন কালত এই চহৰ জাহাঙ্গীৰ নগৰ নামে পৰিচিত আছিল। অতীজৰে পৰা ঢাকা বিশ্বব্যাপী মছলিন কাপোৰ বাণিজ্যৰ এটি প্ৰধান কেন্দ্ৰ আছিল। যদিও আধুনিক ঢাকা চহৰৰ বিকাশ ঊনবিংশ শতাব্দীত ব্ৰিটিছৰ শাসন কালত ঘটে। সেই সময়ত নৱাব সকলে ঢাকা শাসন কৰিছিল। সেই সময়ত কলকাতাৰ পিছতেই ঢাকা বাংলা প্ৰেচিডেন্সিৰ দ্বিতীয় বৃহত্তম নগৰী হৈ পৰে। ১৯০৫ চনৰ বংগ-ভংগৰ পিছত ঢাকা নৱগঠিত পূৰ্ববংগ আৰু অসম প্ৰদেশৰ ৰাজধানী হয়। ১৯৪৭ চনত ভাৰতৰ পৰা ঢাকা পূব পাকিস্তানৰ প্ৰশাসনিক ৰাজধানীত পৰিণত হয়। ১৯৫০-৬০ দশকত এই চহৰ বিভিন্ন সামাজিক, জাতীয়তাবাদী আৰু গণতন্ত্ৰপন্থী আন্দোলনৰ কেন্দ্ৰবিন্দু হৈ পৰে। ১৯৭১ চনত ঢাকা স্বাধীন বাংলাদেশ ৰাষ্ট্ৰৰ ৰাজধানী ঘোষিত হয়। ইতিপূৰ্বে সামৰিক বলবৎ, বাংলাদেশৰ স্বাধীনতা ঘোষণা, সামৰিক দমন, যুদ্ধ আৰু প্ৰাকৃতিক বিপৰ্যয়ৰ তাণ্ডৱলীলাৰ দৰে একাধিক অস্থিৰ ঘটনাৰ এই চহৰ সাক্ষী হয়।
বাংলাদেশৰ সংবিধানৰ ৫(ক) অনুচ্ছেদ অনুযায়ী ঢাকা বাংলাদেশৰ ৰাজধানী। আধুনিক ঢাকা বাংলাদেশৰ ৰাজনৈতিক, সাংস্কৃতিক আৰু অৰ্থনৈতিক জীৱনৰ প্ৰধান কেন্দ্ৰ। ইয়াৰ উল্লেখযোগ্য পৰ্যটনস্থলী সমূহ হল জাতীয় সংসদ ভৱন, ঢাকা বিশ্ববিদ্যালয়, মুক্তিযুদ্ধ যাদুঘৰ, বাংলাদেশ জাতীয় যাদুঘৰ, জাতীয় ছহিদ মিনাৰ, লালবাগৰ কিল্লা ইত্যাদি।
সাম্প্ৰতিক দশকসমূহত ঢাকাৰ পৰিবহণ, যোগাযোগ ব্যৱস্থা আৰু শিক্ষা ক্ষেত্ৰত অভূতপূৰ্ব আধুনিকৰণ দেখা গৈছে। বৰ্তমানে এই চহৰ প্ৰচুৰ বিদেশী বিনিয়োগ আকৰ্ষণ কৰাৰ লগতে ব্যৱসায় ব্যবসায়-বাণিজ্যৰ পৰিধি ভাঙি পৰিবহণত সক্ষম হৈছে। গোটেই দেশৰ পৰা অনেক মানুহ জীৱিকাৰ সন্ধানত ঢাকালৈ আহে। এইবোৰ কাৰণৰ বাবেই ঢাকা বিশ্বৰ দ্ৰুততম ক্ৰমবৰ্ধমান নগৰী হৈ পৰিছে। এই লক্ষ্য বাস্তৱয়ানত মালয়েছিয়া, জাপান, চীনসহ বিভিন্ন দেশ আৰ্থিক সহযোগিতা আৰু বিনিয়োগ কৰিছে।
নামকৰণৰ ইতিহাস
ঢাকাৰ নামকৰণৰ সঠিক ইতিহাস লৈ ব্যাপক মতভেদ আছে। কথিত আছে যে, সেন বংশৰ ৰজা বল্লাল সেন বুঢ়ী গংগা নদীৰ তীৰৱৰ্তী অঞ্চলত ভ্ৰমণ কৰি থাকোঁতে সন্নিহিত হাবিত দেৱী দুৰ্গাৰ এটি বিগ্ৰহ পায়। দেৱী দুৰ্গাৰ প্ৰতি শ্ৰদ্ধা স্বৰূপ ৰজা বল্লাল সেনে সেই অঞ্চলত এটা মন্দিৰ প্ৰতিষ্ঠা কৰে। যিহেতু দেৱীৰ বিগ্ৰহ ঢাকা বা গুপ্ত অৱস্থাত বিচাৰি পোৱা গৈছিল সেয়ে ৰজায়ে এই মন্দিৰৰ নাম ঢাকেশ্বৰী মন্দিৰ ৰাখে। এই মন্দিৰৰ নামৰ পৰায়ে কালক্ৰমত ঠাইখনৰ নাম ঢাকা হৈ পৰে। আকৌ অনেক ঐতিহাসিকৰ মতে, মোগল সম্ৰাট জাহাঙ্গীৰ যেতিয়া ঢাকাক চুবা বাংলাৰ ৰাজধানী হিচাপে ঘোষণা কৰে; তেতিয়া চুবেদাৰ ইছলাম খান আনন্দৰ বহিঃ প্ৰকাশ ৰূপে গোটেই চহৰত 'ঢাক' বজোৱাৰ নিৰ্দেশ দিয়ে। এই ঢাক বজোৱাৰ কাহিনী মুখে মুখে চলি কিংবদন্তিৰ ৰূপ লয় আৰু তাৰ পৰায়ে চহৰ খনৰ নাম ঢাকা হয়। উল্লেখযোগ্য যে, মোগল সম্ৰাজ্যৰ কিছু সময় ঢাকা সম্ৰাট জাহাঙ্গীৰৰ প্ৰতি সন্মান জনাই জাহাঙ্গীৰ নগৰ নামে পৰিচিত আছিল। ঢাকা নগৰীক বৰ্তমান দুইভাগত বিভক্ত কৰা হৈছে- ঢাকা দক্ষিণ আৰু ঢাকা উত্তৰ। ঢাকা দক্ষিণ মূলতঃ মূল নগৰী। ঢাকা উত্তৰ ঢাকাৰ নবীন বৰ্ধিত উপচহৰ সমূহৰে গঠিত।
ভূগোল
ঢাকা মধ্য বাংলাদেশত বুঢ়ী গংগা নদীৰ পাৰত ২৩°৪২' ৰ পৰা ২৩°৫৪' উত্তৰ অক্ষাংশ আৰু ৯০°২০' ৰ পৰা ৯০°২৮' পূব দ্ৰাঘিমাংশ পৰ্যন্ত বিস্তৃত। নিম্ন গংগা-ব্ৰহ্মপুত্ৰ সমভূমিত অৱস্থিত এই চহৰৰ মুঠ আয়তন 300 km2। ঢাকাত মুঠতে ৫০টা থানা, ১৩০টা ৱাৰ্ড আৰু ৭২৫টা মোহল্লাত বিভক্ত। ঢাকা জিলাৰ আয়তন ১৪৬৩.৬০ বৰ্গ কিলোমিটাৰ (৫৬৫ বৰ্গমাইল)। এই জিলা গাজীপুৰ জিলা, টাংগাইল জিলা, ,মুন্সিগঞ্জ জিলা, ৰাজবাড়ী জিলা, নাৰাায়ণগঞ্জ জিলা আৰু মাণিকগঞ্জ জিলাৰ দ্বাৰা বেষ্টিত। ক্ৰান্তীয় বৃক্ষ, আৰ্দ্ৰ মৃত্তিকা আৰু সমুদ্ৰপৃষ্ঠৰ লগত সমান সমতলভূমি এই জিলাৰ বৈশিষ্ট্য। এই কাৰণে বৰ্ষা কালত আৰু প্ৰাকৃতিক দুৰ্যোগৰ সময়ত ঢাকাত প্ৰায়ে বানপানী হোৱা দেখা যায়।
জলবায়ু
ঢাকাৰ জলবায়ু প্ৰধানত উষ্ণ আৰু আৰ্দ্ৰ গ্ৰীষ্মমণ্ডলীয়। কোপেন জলবায়ু শ্ৰেণীবিভাগৰ মতে, ঢাকাৰ জলবায়ু ক্ৰান্তীয় সমভাবাপন্ন। ইয়াত বাৰ্ষিক গড় তাপমাত্ৰা ২৭.৫ ডিগ্ৰী চেলচিয়াছ (৮১.৫ ডিগ্ৰী ফাৰেনহাইট) আৰু জানুৱাৰীৰ পৰা এপ্ৰিল মাহৰ মাজত তাপমাত্ৰা ১৯.৫ ৰ পৰা ৩২ ডিগ্ৰী চেলচিয়াছৰ (৬৭ৰ পৰা ৯০ ডিগ্ৰী ফাৰেনহাইট) মাজত থাকে। মে'ৰ পৰা অক্টোবৰ মাহৰ মাজত গড়ে প্ৰায় ২১২১ মিলিমিটাৰ(৮৩.৫ ইঞ্চি) বৃষ্টিপাত হয় থাকে।
বাহ্যিক সংযোগ
শ্ৰেণী:বাংলাদেশৰ নগৰ-মহানগৰ শ্ৰেণী:বাংলাদেশ শ্ৰেণী:ৰাজধানী
কেলাদি চেন্নাম্মা
কেলাদি চেন্নাম্মা (Keladi Chennamma) কৰ্ণাটকৰ কেলাদি ৰাজ্যৰ ৰাণী আছিল। তেওঁ চিদ্দাপ্পা চেট্টী নামৰ এজন ব্যক্তিৰ ঘৰত জন্ম গ্ৰহণ কৰিছিল। চিদ্দাপ্পা চেট্টী কৰ্ণাটকৰ কুণ্ডাপুৰ অঞ্চলৰ এজন স্থানীয় ব্যৱসায়ী আছিল। তেওঁ লিঙ্গায়ত সম্প্ৰদায়ৰ আছিল। চেন্নাম্মাই ১৬৬৭ চনত ৰজা সোমশেখৰ নায়কৰ হৈছে বিবাহপাশত আৱদ্ধ হৈছিল। ১৬৭৭ চনত সোমশেখৰ নায়কৰ মৃত্যুৰ পিছত চেন্নাম্মাই কেলাদি নায়ক ৰাজবংশৰ প্ৰশাসন দক্ষতাৰে চম্ভালিছিল। তেওঁৰ ২৫ বছৰীয়া শাসনকালত তেওঁ ভাৰতৰ কৰ্ণাটকৰ চাগাৰাত অৱস্থিত কেলাদি ৰাজ্যত থকা তেওঁৰ সামৰিক ঘাটিৰ পৰা ঔৰঙ্গজেৱৰ নেতৃত্বত মোগল সেনাৰ অগ্ৰগতি প্ৰতিহত কৰিছিল। তেওঁ হিৰিয়া বাসপ্পা নায়ক হিচাপে সফল হোৱা তেওঁৰ এগৰাকী নিকট আত্মীয় বাসৱপ্পা নায়কক দত্তক পুত্ৰ হিচাপে তুলি লৈছিল। তেওঁ পৰ্তুগীজসকলৰ সৈতে জালুক আৰু চাউলৰ দৰে সামগ্ৰীৰ সৈতে এটা বাণিজ্য চুক্তিও কৰিছিল। কৰ্ণাটকৰ চান্নাগিৰিৰ নাম তেওঁৰ নামেৰে নামকৰণ কৰা হৈছে।
তেওঁ পৰ্তুগীজসকলক মিৰ্জান, হোন্নাভাৰা, চন্দ্ৰভাৰা আৰু কল্যাণপুৰত গীৰ্জা স্থাপনৰ অনুমতি দিছিল। কৰ্ণাটক ৰাজ্যত তেওঁক আব্বাক্কা চৌটা, কিট্টুৰ চেন্নাম্মা, বেলাৱাদি মাল্লাম্মা আৰু ওনাকে ওবাভাৰ সৈতে বীৰাংগনা, মহিলা যোদ্ধা আৰু দেশপ্ৰেমী হিচাপে স্মৰণ কৰা হয়।
জীৱন
কেলাদি চেন্নাম্মা বা কেলাদিৰ ৰাণী চেন্নাম্মা কৰ্ণাটকৰ সাগৰৰ এগৰাকী স্থানীয় ব্যৱসায়ী চিদ্দাপ্পা চেট্টীৰ জীয়ৰী আছিল। বিজয়নগৰ সাম্ৰাজ্যৰ পতনৰ পিছত কেলাদি সাম্ৰাজ্য গঠন হৈছিল। কেলাদি ৰাজ্য বেদনুৰ আৰু ইক্কেৰী নামেৰেও জনাজাত হৈছিল। ১৬৬৭ খ্ৰীষ্টাব্দত চেন্নাম্মা ৰজা সোমশেখৰ নায়কৰ সৈতে বিবাহপাশত আৱদ্ধ হয়। ১৬৭৭ চনত সোমশেখৰ নায়কৰ মৃত্যুৰ পিছত চেন্নাম্মাই কেলাদি নায়ক ৰাজবংশৰ প্ৰশাসন দক্ষতাৰে চম্ভালিছিল। তেওঁৰ ২৫ বছৰৰ শাসনকালত তেওঁ ঔৰঙ্গজেৱৰ নেতৃত্বত মোগল সৈন্যবাহিনীক তেওঁৰ ৰাজ্যৰ পৰা উলিয়াই দিছিল। তেওঁ তেওঁৰ এজন নিকট আত্মীয় বাসৱপ্পা নায়কক দত্তক পুত্ৰ হিচাপে তুলি লৈছিল। পিছলৈ তেওঁ হিৰিয়া বাচাপ্পা নায়ক হিচাপে জনাজাত হৈছিল চেন্নাম্মাৰ পৰ্তুগীজসকলৰ সৈতে জালুক আৰু চাউলৰ দৰে সামগ্ৰীৰ ওপৰত বাণিজ্যিক চুক্তি কৰিছিল। ইয়াৰ বাবে তেওঁক পৰ্তুগীজসকলে "দ্য পেপাৰ কুইন" বা "ৰাইনা দা পিমেণ্টা" উপাধি প্ৰদান কৰিছিল। তেওঁ পৰ্তুগীজসকলক গীৰ্জা নিৰ্মাণ কৰিবলৈ অনুমতি দিছিল।
উত্তৰাধিকাৰ
তেওঁক ৰাণী আব্বাক্কা চৌটা, ওনাকে ওবাভা আৰু কিট্টুৰ চেন্নাম্মাৰ সৈতে কানাড়া বীৰাংগনাৰ প্ৰতীক হিচাপে গণ্য কৰা হয়। চেন্নাম্মা এগৰাকী অতি সৎ আৰু ধাৰ্মিক মহিলা আৰু তেওঁৰ সময়ৰ এগৰাকী ব্যৱহাৰিক প্ৰশাসক হিচাপে পৰিচিত আছিল।
তথ্য উৎস
শ্ৰেণী:ভাৰতৰ শাসক শ্ৰেণী:কৰ্ণাটক
কোটোহা বাঁহ
কোটোহা বাঁহ (বৈজ্ঞানিক নাম:Bambusa arundinacea) গ্ৰেমিনি (Grsmineae) পৰিয়ালৰ এবিধ মজলীয়া আকাৰৰ বাঁহ। এই বাঁহ ঘন ঘনকৈ জোপোহা আকাৰে উৎপন্ন হয়।
বিৱৰণ
কোটোহা বাঁহৰ গাইগুটীয়া গাঁঠিবোৰ ঘন ঘন হয় আৰু দুটা গাঁঠিৰ মধ্যভাগত বিকশিত হোৱা পাব (internode) বিলাকত থকা চুঙাৰ ফোঁপোলা সামান্য হয়। গাঁঠিবিলাকৰ পৰা ওলাই অহা চেকনিবোৰে বাঁহজোপাক মেৰিয়াই ধৰে।
বাঁহৰ মুঢ়াৰ পৰা পোখা ওলাই গাঁজৰ উৎপত্তি হয়। অন্যন্য বাঁহৰ প্ৰজাতিৰ দৰেই এই বাঁহ গাজৰ গাঁঠিবোৰত বৌখাৰ উৎপত্তি হয়। বৌখাৰ উপৰিভাগত চুটি চুটি শুঙৰ আৱিৰ্ভাৱ হয়।
তথ্যউৎস
শ্ৰেণী:বাঁহ গছ
অক্সফৰ্ড ইংৰাজী অভিধান
অক্সফৰ্ড ইংৰাজী অভিধান, অক্সফ’ৰ্ড ইউনিভাৰ্ছিটি প্ৰেছৰ দ্বাৰা প্ৰকাশিত এখন ইংৰাজী ভাষাৰ অভিধান বিশ্বৰ বিভিন্ন দেশত ইংৰাজী ভাষাৰ প্ৰায়োগিক ভিন্নতা অন্তৰ্ভুক্ত কৰাৰ লগতে এই অভিধানে ভাষাটোৰ ঐতিহাসিক বিকাশৰ বিষয়েও তথ্য সন্নিবিষ্ট কৰে ৷ ১৯৮৯ চনত প্ৰকাশ পোৱা এই অভিধানৰ দ্বিতীয় সংস্কৰণত ২০ টা খণ্ড আৰু ২১,৭২৮ টা পৃষ্ঠা আছে৷
এই অভিধান প্ৰণয়ণৰ কাম ১৮৫৭ চনতে আৰম্ভ হৈছিল যদিও ১৮৮৪ চনতহে ইয়াৰ প্ৰথম সংস্কৰণ প্ৰকাশ পায়৷ পোণপ্ৰথমে এই অভিধানৰ শিৰোনামা ”A New English Dictionary on Historical Principles; Founded Mainly on the Materials Collected by The Philological Society” ৰখা হৈছিল৷ ১৮৯৫ চনত ”The Oxford English Dictionary (OED)” নামটো প্ৰথম ব্যৱহাৰ কৰা হয়৷ ১৯২৮ চনত দহটা খণ্ডৰে সৈতে এই অভিধানৰ পূৰ্ণাংগ ৰূপত পুন: প্ৰকাশিত হয়৷ ২০০০ চনৰ পৰা অভিধানখনৰ এটা তৃতীয় সংস্কৰণৰ কাম অব্যাহত আছে৷
অক্সফৰ্ড ইংৰাজী অভিধানৰ ইলেক্ট্ৰনিক সংস্কৰণটো প্ৰথম ১৯৮৮ চনত প্ৰকাশ পায়৷ ২০০০ চনত ইয়াৰ অনলাইন সংস্কৰণ মুকলি কৰা হয় যি বিপুল জনপ্ৰিয়তা লাভ কৰিবলৈ সক্ষম হয়৷ শেহতীয়াকৈ অক্সফৰ্ড ইউনিভাৰ্ছিটি প্ৰেছে ঘোষণা কৰে যে পৰৱৰ্ত্তী সংস্কৰণসমূহ ইলেক্ট্ৰনিক মাধ্যমতহে প্ৰকাশ কৰা হ’ব ৷
তথ্য সংগ্ৰহ
শ্ৰেণী:অভিধান শ্ৰেণী:ইংৰাজী গ্ৰন্থ
মা (চলচ্চিত্ৰ)
মা (Maa) ভবেন দাস পৰিচালিত ১৯৮৬ চনত মুক্তি পোৱা এখন ৰঙীন অসমীয়া চলচ্চিত্ৰ। এন চি প্ৰডাকচনৰ বেনাৰত নিৰ্মাণ কৰা ছবিখন প্ৰযোজনা কৰিছিল এন চি দত্তই। সংগীত আৰু গীত ৰচনা ভূপেন হাজৰিকাৰ। মূল ভুমিকাত অভিনয় কৰিছে মলয়া গোস্বামী, মৃদুলা বৰুৱা, বিজু ফুকন আৰু নিপন গোস্বামীয়ে।
সংক্ষিপ্ত কাহিনী
সুৰভি আৰু মিনতি বাই-ভনী, উচ্চ বংশৰ সন্তান। সুৰভিৰ বিয়া হয় এডভোকেট দীপক চৌধুৰীৰ সৈতে। মিনতিয়ে ঘৰৰ অসন্মতিত প্ৰেম-বিবাহ কৰায় স্কুল মাষ্টৰ অনিল কলিতাক। মিনতিৰ দুটা সন্তান সোণ আৰু জোন। আনফালে সুৰভি আছিল নিসন্তান। সন্তানৰ মুখ দেখিবলৈ সক্ষম নোহোৱা সুৰভিৰ অন্তৰখন দুখত জুৰুলি-জুপুৰি হৈ আছিল।
ধন ঘটিবলৈ কৰা অত্যধিক পৰিশ্ৰমৰ বাবে অনিলৰ স্বাস্থ্য ভাঙি পৰিল। এদিন এক মটৰ দুৰ্ঘটনাত তেওঁৰ ভৰি এখন কটা গ’ল। চৰম দাৰিদ্ৰই ঘৰখনক গ্ৰাস কৰিলে। উপায়হীন হৈ মিনতিয়ে গিৰিয়েকৰ চিকিৎসাৰ বাবে সুৰভিৰ ওচৰলৈ টকা বিচাৰি গ’ল। সুৰভিয়ে জোনৰ বিনিময়ত ভনীয়েকক টকা দিলে। জোনক আৰু কেতিয়াও ঘূৰাই নিবিচাৰে বুলি মিনতিয়ে শপত খালে। ইফালে বৰষুণত তিতি চিকিৎসাৰ অভাৱত সোণৰ মৃত্যু হ’ল। দুটাকৈ সন্তান জন্ম দিও মিনতি নিসন্তান হৈ পৰিল। অনিলহঁতৰ আৰ্থিক দুৰৱস্থা দেখি এডভোকেট চৌধুৰীয়ে তেওঁলোকক গাঁৱৰ পৰা চহৰলৈ লৈ আহি ভাৰাঘৰতে থকাৰ ব্যৱস্থা কৰি দিলে আৰু কোনেও নজনাকৈ সহায় কৰি গ’ল।
জোন ডাঙৰ হ’ল। কলেজত নাম লিখালে। এদিন গাড়ী চলাই আহোঁতে জোনে বাটত অনিলত খুন্দিয়ালে। সি অনিলক তাৰ গাড়ীতে উঠাই তেওঁলোকৰ ঘৰলৈ লৈ গ’ল। মিনতিয়ে মাকৰ মৰমেৰে তাক চাহ-জলপান খুৱাই পঠিয়াই দিলে। জোনে আহি কথাটো ঘৰত কওঁতে সুৰভিয়ে অজান আশংকাত সিঞৰি উঠিল; যদি মিনতিয়ে জোনক কাঢ়ি লৈ যায়! পৰিস্থিতি গহীন হৈ পৰিল। অনিলে মিনতিক লৈ গাঁৱলৈ উভতি গ’ল। এদিন অনিলৰ মৃত্যু হ’ল। অথচ অকলশৰীয়া মিনতিয়ে পূৰ্বৰ প্ৰতিশ্ৰুতি মতে পুতেকক নিজৰ চিনাকী দিব নোৱাৰে। এডভোকেট চৌধুৰীয়ে সুৰভিক বুজায় যদিও জোনক হেৰুওৱাৰ ভয়ত তাই বুজিব নিবিচাৰে।
এদিন জোনে সকলো কথা গম পাই জন্মদাত্ৰী মাকক বিচাৰি গাঁৱলৈ গ’ল। জোনক নেদেখি সুৰভি আৰু দীপক চৌধুৰীও গাঁৱলৈ ৰাওনা হয়।
তথ্যউৎস
শ্ৰেণী:অসমীয়া চলচ্চিত্ৰ শ্ৰেণী:১৯৮০ দশকৰ অসমীয়া চলচ্চিত্ৰ শ্ৰেণী:১৯৮৬ বৰ্ষৰ চলচ্চিত্ৰ
বিশ্ব হৃদয় দিৱস
বিশ্ব হৃদয় প্ৰতিষ্ঠান বা ৱৰ্ল্ড হাৰ্ট ফেডাৰেচন ১৯৭১ চনত ছুইজাৰলেণ্ডৰ জেনেভাস্থিত এটা বেচৰকাৰী অনুষ্ঠান।
১৯৭৮ চনত ইণ্টাৰনেচনেল ছ'ছাইটি অৱ কাৰ্ডিঅ'লজি (International Society of Cardiology) আৰু ১৯৭০ চনত স্থাপিত ইণ্টাৰনেচনেল কাৰ্ডিঅ'লজি ফেডাৰেচন (International Cardiology Federation) নামৰ অনুষ্ঠান দুটা একত্ৰিত হৈ ইণ্টাৰনেচনেল ছ'ছাইটি এণ্ড ফেডাৰেচন অৱ কাৰ্ডিঅ'লজি (International Society and Federation of Cardiology) গঠন কৰে। ১৯৯৮ চনত ইয়াৰ নাম সলনি কৰি ৱৰ্ল্ড হাৰ্ট ফেডাৰেচন ৰখা হয়।
এই ফেডাৰচনে ৱৰ্ল্ড কংগ্ৰেছ অৱ কাৰ্ডিঅ’লজি অনুষ্ঠিত কৰে। ১৯৩৩ চনত হৃদৰোগ বিশেষজ্ঞ সকলৰ এখন প্ৰাথমিক আৰু অনানুষ্ঠানিক আন্তঃৰাষ্টীয় সভা প্ৰাগত অনুষ্ঠিত কৰা হৈছিল কিন্তু মেক্সিকোত হোৱা অন্তিম অনুষ্ঠানৰ পিছৰ পৰা, এডভেণ্ট অৱ নাজিম আৰু দ্বিতীয় বিশ্ব যুদ্ধৰ বাবে এই পালনত বাধাৰ সৃষ্টি হৈছিল। ১৯৫০ চনত পোন পথমবাৰৰ বাবে প্ৰকৃত ৱৰ্ল্ড কংগ্ৰেছ অনুষ্ঠিত হৈছিল।
১৯৪৬ চনত স্থাপিত ইণ্টাৰনেচনেল ছ'ছাইটি অৱ কাৰ্ডিঅ'লজিয়ে ১৯৫০ চনৰ ছেপ্তেম্বৰ মাহত পেৰিছত প্ৰথম "ৱৰ্ল্ড কংগ্ৰেছ অৱ কাৰ্ডিঅ'লজি" অনুষ্ঠিত কৰা হৈছিল। পৰৱৰ্তী কংগ্ৰেছসমূহ ২০০৬ চনলৈকে ৪ বছৰ অন্তৰালত পালন কৰি অহা হৈছিল; তাৰ পিছৰ পৰা ইয়াক দুবছৰৰ অন্তৰালত অনুষ্ঠিত কৰাৰ সিদ্ধান্ত লোৱা হৈছিল।
বিশ্ববাসীক হৃদৰোগ আৰু ষ্ট্ৰোক আদি জীৱননাশী ৰোগ সম্পৰ্কে সজাগতা সৃষ্টিৰ উদ্দেশ্যে ২০০০ চনৰ পৰা "বিশ্ব হৃদয় দিৱস" পালন কৰি অহা হৈছে।
বাহ্যিক সংযোগ
শ্ৰেণী:দিৱসসমূহ
হাপি (দেৱতা)
হাপি হৈছে প্ৰাচীন মিচৰীয় ধৰ্মত নীল নদীৰ বাৰ্ষিক বানপানীৰ দেৱতা। বানপানীৰ ফলত নদীখনৰ পাৰত পলসুৱা মাটি জমা হৈছিল আৰু ইয়াৰ ফলত মিচৰীয়সকলে কৃষিকাৰ্ষ কৰিব পাৰিছিল। হাপি মিচৰীয় লোকসকলৰ মাজত জনপ্ৰিয় আছিল। হাপিৰ উপাধিসমূহৰ ভিতৰত "মৎস্য আৰু জলাশয়ৰ পক্ষীৰ প্ৰভু" আৰু "গছ-বনানি অনা নদীখনৰ প্ৰভু।" হাপিক সাধাৰণতে উভয়লিংগধাৰী হিচাপে চিত্ৰিত কৰা হয়। তেওঁৰ উদৰ অঞ্চল বৃহৎ আৰু স্তন তললৈ হালি পৰা। তেওঁ কঁকালত বস্ত্ৰ আৰু নকল দাড়ি পৰিধাণ কৰে।
তথ্য সংগ্ৰহ
শ্ৰেণী:প্ৰাচীন ইজিপ্তৰ দেৱ-দেৱী শ্ৰেণী:প্ৰাচীন ইজিপ্ট
অসম চৰকাৰী ভাষা আইন, ১৯৬০
অসম চৰকাৰী ভাষা আইন, ১৯৬০ (The Assam Official Act, 1960) অসম বিধান সভাত গৃহীত এখন আইন, যিখন আইনৰ যোগেদি অসমৰ চৰকাৰী ভাষা সম্পৰ্কে ঘোষণা কৰা হৈছিল। বৰ্তমানলৈকে ১৯৬১, ১৯৮৫ আৰু ২০২০ চনত মুঠ তিনিবাৰ এই আইনখনৰ সংশোধনী কৰা হৈছে।
পৃষ্ঠভূমি
স্বাধীনতাৰ পিছৰে পৰা অসমীয়া ভাষাক অসমৰ চৰকাৰী ভাষা হিচাপে স্বীকৃতি দিয়াৰ দাবী উত্থাপন হৈ আহিছিল। ১৯৫০ চনত অসম সাহিত্য সভাই অসমীয়া ভাষাক চৰকাৰী ভাষা হিচাপে স্বীকৃতি দিয়াৰ দাবীৰে প্ৰস্তাৱ গ্ৰহণ কৰে। ৰাজ্য পুনৰ্গঠন আইন, ১৯৫৬ সংসদত গৃহীত হোৱাৰ পিছত চৰকাৰী ভাষাৰ বিষয়টোৱে বিশেষ গুৰুত্ব লাভ কৰে। ২২ এপ্ৰিল ১৯৫৯-ত অসম প্ৰদেশ কংগ্ৰেছ কমিটিয়ে কাছাৰ আৰু পাহাৰীয়া জিলাকেইখন প্ৰস্তুত নোহোৱা পৰ্যন্ত বাদ দি অসমৰ বাকী অংশত অসমীয়া ভাষাক চৰকাৰী ভাষা হিচাপে স্বীকৃতি দিয়াৰ দাবীত এটা প্ৰস্তাৱ গ্ৰহণ কৰে। কিন্তু প্ৰদেশ কংগ্ৰেছ কমিটিৰ এই প্ৰস্তাৱে ৰাজ্য সকলো শ্ৰেণীকে সন্তুষ্ট কৰাত ব্যৰ্থ হ’ল। একে বছৰৰে ৯ চেপ্তেম্বৰৰ দিনটোত অসম সাহিত্য সভাই ৰাজ্যভাষা দিৱস হিচাপে পালন কৰে। ১৯৬০ চনৰ বিধান সভাৰ বাজেট অধিবেশনত বিভিন্ন ৰাজনৈতিক দলৰ বহুতো বিধায়কে বিধান সভাত বিষয়টো উত্থাপন কৰে আৰু গৰিষ্ঠ সংখ্যকে ইয়াক সমৰ্থন জনায়। কিন্তু এই দাবীক বিৰোধ কৰে অল পাৰ্টি হিল লিডাৰ্চ্ কনফাৰেঞ্চ আৰু অন্য জনজাতীয় সংগঠনবোৰে। আনহাতে বঙালীসকলে অসমীয়াৰ সৈতে বঙালীকো অসমৰ দ্বিতীয়টো চৰকাৰী ভাষা হিচাপে স্বীকৃতি দিবলৈ প্ৰতিদাবী জনায়।
এই দাবী-প্ৰতিদাবীৰ প্ৰতিক্ৰিয়া স্বৰূপে উজনী অসমত অসমীয়া আৰু বঙালীৰ মাজত গোষ্ঠীগত সংঘৰ্ষৰ আৰম্ভ হ’ল। লাহেলাহে এই সংঘৰ্ষ অসমৰ অন্যান্য ঠাইলৈও সম্প্ৰসাৰিত হৈ পৰিল আৰু ই প্ৰবল ৰূপ ধাৰণ কৰিলে। সমগ্ৰ অসমত সংঘটিত হোৱা হিংসাত্মক ঘটনা আৰু উত্তেজনাময় পৰিবেশৰ নিৰসন কৰিবলৈ বিমলা প্ৰসাদ চলিহা নেতৃত্বাধীন অসম চৰকাৰে ১৯৬০ চনৰ ১০ অক্টোবৰত বিধান সভাত অসম চৰকাৰী ভাষা বিধেয়ক, ১৯৬০ দাখিল কৰে। উত্তৰ কৰিমগঞ্জ সমষ্টিৰ তদানিন্তন বিধায়ক ৰণেন্দ্ৰ মোহন দাসে বিধেয়কখন সম্পৰ্কত ভাষিক সমস্যাটোৰ ই স্থায়ী সমাধান কৰিব নোৱাৰে বুলি মন্তব্য দিয়ে। যথেষ্ঠ বিৰোধৰ মাজতো বিধেয়কখন ২৪ অক্টোবৰত গৃহীত হয় আৰু ৰাজ্যপালে স্বাক্ষৰ কৰাৰ পিছত ই আইনলৈ পৰিণত হয়।
আইনখনৰ বিৱৰণ
৩য় দফাত লগতে উল্লেখ কৰা হয় যে সকলো অধ্যাদেশ, ৰাজ্যিক বিধান সভাত গৃহীত সকলো আইন, বিধান সভাত সংশোধনীৰ বাবে দাখিল কৰা সকলো বিধেয়ক, ৰাজ্য চৰকাৰে জাৰি কৰা সকলো আদেশ, প্ৰবিধান, বিধি আৰু উপবিধি, লগতে সংসদে তৈয়াৰ কৰা আইন- ৰাজপত্ৰত অসমীয়া ভাষাত প্ৰকাশ কৰা হ’ব। আনহাতে চৰকাৰী কামকাজত ইংৰাজী ভাষাৰ প্ৰয়োগৰো অনুমোদন থাকিব। ইংৰাজীৰ বিকল্প হিচাপে হিন্দী ভাষাকো ৰাজ্য চৰকাৰৰ সচিবালয় আৰু বিভাগীয় প্ৰধানৰ কাৰ্যালয়ত ব্যৱহাৰ কৰিব পৰা যাব।
নিজা পচন্দৰ ভাষা ব্যৱহাৰৰ ক্ষেত্ৰত আইনখনৰ ৪ৰ্থ দফাত স্বায়ত্বশাসিত অঞ্চল আৰু স্বায়ত্বশাসিত জিলাসমূহলৈ বিশেষ সুৰক্ষা প্ৰদান কৰা হৈছে। আইনখন বলবৎ কৰাৰ পূৰ্বে স্বায়ত্বশাসিত অঞ্চল আৰু স্বায়ত্বশাসিত জিলাসমূহত প্ৰশাসনীয় আৰু চৰকাৰী কাম-কাজত যি ভাষা চলি আহিছিল, সেয়া বাহাল থাকিব। কোনো ভাষা গ্ৰহণ কৰাৰ ক্ষেত্ৰত স্বায়ত্বশাসিত আঞ্চলিক পৰিষদ বা স্বায়ত্বশাসিত জিলা পৰিষদৰ দুই-তৃতীয়াংশ সদস্যৰ উপস্থিতিত ভোটদানৰ মাধ্যমেৰে সিদ্ধান্ত ল’ব লাগিব।
৫ম দফাত কোৱা হয় যে বঙালী অধ্যুষিত কাছাৰ জিলাত (বৰ্তমানৰ কাছাৰ, কৰিমগঞ্জ আৰু হাইলাকান্দি) বঙালী ভাষাক প্ৰশাসনীয় আৰু চৰকাৰী কামকাজত ব্যৱহাৰ কৰা হ’ব। অৱশ্যে ইয়াৰ পূৰ্বে জিলাখনৰ মহকুমা পৰিষদ আৰু পৌৰসভাৰ এখন যুটীয়া বৈঠকত ন্যুনতম দুই তৃতীয়াংশ সদস্যৰ উপস্থিতিত চৰকাৰী ভাষা হিচাপে কোনটো ভাষা গ্ৰহণ কৰা হ’ব, সেই সম্পৰ্কে ভোটযোগে সিদ্ধান্ত ল’ব লাগিব।
সংশোধনী ১৯৬১
অসম চৰকাৰী ভাষা আইন, ১৯৬০-য়ে অবিভক্ত কাছাৰ জিলাৰ বঙালীভাষীসকলৰ মাজত তীব্ৰ অসন্তুষ্টিৰ সৃষ্টি কৰে। নিখিল অসম বঙালীভাষী সমিতিয়ে বঙালী ভাষাকো ৰাজ্যৰ অন্যতম চৰকাৰী ভাষা হিচাপে স্বীকৃতি দিয়াৰ দাবীত ভাৰতৰ ৰাষ্ট্ৰপতিৰ ওচৰত স্মাৰকপত্ৰ প্ৰদান কৰে। ১৯ মে’ত হৰতালৰ আহ্বান জনোৱা হয়। সেইদিনা দিনৰ প্ৰায় আঢ়ৈ বজাত ৯জন সত্যাগ্ৰহী কঢ়িয়াই দিনা পুলিচৰ ট্ৰাক এখন শিলচৰ ৰেল ষ্টেচনৰ ওচৰেৰে পাৰ হৈ যাওঁতে ষ্টেচনত পিকেটিং কৰি থকা সত্যাগ্ৰহীসকলে ট্ৰাকখন আবদ্ধ কৰাত ট্ৰাকখনত পহৰা দি অহা পুলিচকেইজন পলাই যায়। পিছত কোনোবা দুৰ্বৃত্তই ট্ৰাকখন জ্বলাই দিয়ে। ইয়াৰ পিছতে ষ্টেচনৰ সুৰক্ষাৰ দায়িত্বত থকা অৰ্দ্ধ-সামৰিক বাহিনীয়ে লাঠিচালনা আৰু গুলীবৰ্ষণ কৰে। অৰ্দ্ধ-সামৰিক বাহিনীৰ গুলিচালনাৰ ফলত মুঠ ১১জন লোকৰ মৃত্যু হৈছিল। গুলীচালনাৰ ঘটনাৰ প্ৰতিবাদত বৰাক উপত্যকাৰ ৬জন বিধায়কে পদত্যাগ কৰে। সংঘাট প্ৰশমন কৰিবলৈ তদানীন্তন কেন্দ্ৰীয় গৃহমন্ত্ৰী লালবাহাদুৰ শাস্ত্ৰীয়ে এক শান্তি সূত্ৰৰ প্ৰস্তাৱ দিয়ে। কিন্তু সংগ্ৰাম পৰিষদে শাস্ত্ৰীৰ সূত্ৰ অগ্ৰাহ্য কৰে। অন্যহাতে অনা-বঙালী মুছলমান, মণিপুৰী আৰু খিলঞ্জীয়া কাছাৰীৰে গঠিত শান্তি সমিতিয়ে কেন্দ্ৰীয় গৃহমন্ত্ৰীৰ ওচৰত স্মাৰক-পত্ৰ দি অসমীয়া ভাষাকে একমাত্ৰ চৰকাৰী ভাষা হিচাপে ৰখাৰ দাবী জনায়। অসম কেবিনেটে ২৪ চেপ্তেম্বৰ ১৯৬১-ত শাস্ত্ৰী-সূত্ৰক অনুসৰণ কৰি চৰকাৰী ভাষা আইনৰ সংশোধনী বিধেয়কৰ খচৰাত অনুমোদন জনায়। ৭ অক্টোবৰ ১৯৬১-ত এই বিধেয়ক বিধান সভাত গৃহীত হয়।
অসম চৰকাৰী ভাষা (সংশোধিত) আইন, ১৯৬১-ৰ যোগে মূল আইনখনৰ ৫ নং দফাটো সংশোধনী কৰি বঙালী ভাষাক কাছাৰ জিলাত চৰকাৰী ভাষা হিচাপে স্বীকৃতি দিয়া হয়। ৫ নং দফাৰ অতি চমু সংশোধনীত উল্লেখ কৰা হয় যে:" ৩ নং দফাত সন্নিবিষ্ট ব্যৱস্থাবোৰৰ প্ৰতি পক্ষপাতিত্ব নকৰাকৈ, জিলা পৰ্যায়লৈকে সামৰি কাছাৰ জিলাত প্ৰশাসনিক আৰু অন্যান্য চৰকাৰী কামকাজত বঙালী ভাষা ব্যৱহাৰ কৰা হ'ব।" (Without prejudice to the provisions contained in Section 3, the Bengali Language shall be used for administrative and other official purpose upto and including the district level in the district of Cachar.)
সংশোধনী ১৯৮৫
১৯৮৫ চনত বড়োপ্ৰধান জিলা আৰু মহকুমাবোৰত বড়ো ভাষাক অন্যতম সহযোগী চৰকাৰী ভাষা হিচাপে স্বীকৃতি দিয়াৰ উদ্দেশ্যে অসম বিধান সভাত এখন সংশোধনী বিধেয়ক উত্থাপন কৰা হয়। ১২ এপ্ৰিল ১৯৮৫-ত ৰাজ্যপালৰ সন্মতিসূচক স্বাক্ষৰৰ পিছত ই আইনলৈ পৰিবৰ্তন হয়।
চৰকাৰী ভাষা (সংশোধিত) আইন, ১৯৮৫-ত ৫নং ধাৰাৰ পাছত নতুনকৈ ৫ক দফা সন্নিবিষ্ট কৰা হয়। এই ধাৰাত কোৱা হয় যে:"৩ নং দফাত সন্নিবিষ্ট ব্যৱস্থাবোৰৰ প্ৰতি পক্ষপাতিত্ব নকৰাকৈ, বড়ো ভাষাটোক অনুসূচীত নিৰ্ধাৰিত কৰা ধৰণে, ৰাজ্য চৰকাৰে সময়ে সময়ে ঘোষণা কৰা যথেষ্ট বড়ো জনসংখ্যা থকা জিলা আৰু মহকুমাবোৰত সকলো অথবা যিকোনো চৰকাৰী কামকাজত এটা সহযোগী চৰকাৰী ভাষা হিচাপে ব্যৱহাৰ কৰা হ’ব।" (Without prejudice to the provision contained in Section 3, the Bodo language shall be used as an Associated Official Language for all or any of the official purposes of the state of Assam as are specified in the Schedule, in the districts and subdivisions having substantial Bodo population as may be declared by the State Government from time to time.)
সংশোধনী ২০২০
২০২০ চনত ১৯৮৫ চনৰ সংশোধনীত গৃহীত ৫ক ধাৰাটোৰ সামান্য পৰিবৰ্তন কৰি অসম চৰকাৰী ভাষা আইনৰ সংশোধিত বিধেয়ক এখন অসম বিধান সভাত গৃহীত হয় আৰু ইয়াত ৰাজ্যপালে সন্মতিসূচক স্বাক্ষৰ প্ৰদান কৰে ২০২১ চনৰ ২৭ জানুৱাৰীত।
তথ্য উৎস
শ্ৰেণী:ভাৰতৰ প্ৰাদেশিক আইন শ্ৰেণী:ভাৰতৰ আইন
ভগৎ সিং
ভগৎ সিং (ਭਗਤ ਸਿੰਘ, ; September 27, 1907 – March 23, 1931) আছিল ভাৰতীয় উপমহাদেশৰ ব্ৰিটিছ বিৰোধী স্বাধীনতা আন্দোলনৰ এজন পুৰোধা ব্যক্তি আৰু অগ্নিযুগৰ ছহিদ বিপ্লবী। দেশৰ স্বাধীনতা সংগ্ৰামৰ তেওঁ আছিল অন্যতম প্ৰভাৱশালী বিপ্লবী। তেওঁক ছহিদ-ঈ আজম ভগৎ সিং নামে অভিহিত কৰা হয়।
ভগৎ সিঙৰ জন্ম হৈছিল জাট নামৰ এক শিখ পৰিয়ালত। তেওঁৰ পৰিয়াল পূৰ্বৰ পৰাই ব্ৰিটিছ বিৰোধী বিপ্লবী আন্দোলনৰ সৈতে জড়িত আছিল। কৈশোৰতেই ভগৎ সিঙে ইউৰোপীয় বিপ্লবী আন্দোলনৰ ইতিহাস সম্পৰ্কে পঢ়া−শুনা কৰিছিল আৰু নৈৰাজ্যবাদ আৰু সাম্যবাদৰ প্ৰতি আকৃষ্ট হৈছিল। ইয়াৰোপৰি তেওঁ একাধিক বিপ্লবী সংগঠনৰ লগত যুক্ত হৈ পৰিছিল। হিন্দুস্তান ৰিপাব্লিকান এছচিয়েচনৰ (এইচআৰএ) সৈতে যুক্ত হৈ মেধা, জ্ঞান আৰু নেতৃত্বদানৰ ক্ষমতাৰ বাবে তেওঁ অচিৰেই এই সংগঠনৰ নেতাত পৰিণত হয় আৰু সংগঠনটোৰ ব্যাপক পৰিবৰ্তন সাধন কৰে। আনকি ইয়াৰ নামো হিন্দুস্তান ছছিয়লিষ্ট ৰিপাব্লিকান এছচিয়েচনলৈ (এইচএছআৰএ) ৰূপান্তৰিত কৰে। তেওঁ আৰু তেওঁৰ সংগঠনক নৈৰাজ্যবাদী আখ্যা দিয়া হৈছিল কিন্তু তেওঁ ক্ষুৰধাৰ যুক্তিৰে তাক খণ্ডন কৰিছিল। জে'লত ভাৰতীয় আৰু ব্ৰিটিছ বন্দীসকলৰ সম অধিকাৰৰ দাবীত তেওঁ ৬৪ দিন অনশন কৰি সমৰ্থন আদায় কৰিছিল। প্ৰবীণ স্বাধীনতা সংগ্ৰামী লালা লাজপত ৰায়ৰ হত্যাৰ প্ৰতিশোধত এজন ব্ৰিটিছ পুলিচ বিষয়াক তেখেতে হত্যা কৰে। বিচাৰত তেওঁক ফাঁচী দিয়া হয়। তেওঁৰ আদৰ্শই ভাৰতীয় যুৱসমাজকেই স্বাধীনতা সংগ্ৰামৰ প্ৰতি উদ্বুদ্ধ কৰাৰ উপৰিও ভাৰতত সমাজতন্ত্ৰৰ উত্থানতো প্ৰভূত সহায় কৰিছিল।
প্ৰাৰম্ভিক জীৱন
ভগৎ সিঙৰ জন্ম পঞ্জাবৰ লায়ালপুৰ জিলাৰ বাঙ্গাৰ নিকটস্থ খাতকৰ কালান গাঁৱৰ এক সান্ধু জাট পৰিয়ালত হৈছিল। পিতাৰ নাম চৰ্দাৰ কিছান সিং সান্ধু আৰু মাকৰ নাম বিদ্যাৱতী আছিল। ভগৎৰ নামৰ অৰ্থ "ভক্ত"। তেওঁ যি পৰিয়ালত জন্মগ্ৰহণ কৰিছিল সেয়া আছিল এক দেশপ্ৰেমীক শিখ পৰিয়াল। এই পৰিয়ালৰ কোনো কোনো সদস্য ভাৰতৰ বিভিন্ন স্বাধীনতা আন্দোলনৰ সতে জড়িত আছিল। অতীতত এই পৰিয়ালৰ কোনো কোনো সদস্য মহাৰাজ ৰঞ্জিত সিঙৰ সেনাবাহিনীত কাম কৰিছিল। ভগৎৰ ঠাকুৰদাদা অৰ্জুন সিং দয়ানন্দ সৰস্বতীৰ হিন্দু সমাজ সংস্কাৰ আন্দোলন আৰ্যসমাজৰ সৈতে জড়িত আছিল। ভগৎৰ ওপৰতো এই সংগঠনৰ গভীৰ প্ৰভাৱ পৰিলক্ষিত হৈছিল। ভগৎৰ পিতা আৰু দুই ককা অজিত সিং আৰু স্বৰণ সিং কৰ্তাৰ সিং চৰভ গ্ৰেউৱাল আৰু হৰদয়াল নেতৃত্বাধীন গদৰ পাৰ্টিৰ সৈতে যুক্ত আছিল। অজিত সিঙৰ নামত এই ঘটনা দাখিল কৰা বাবে তেঁও পাৰস্যলৈ পলাই যাবলৈ বাধ্য হৈছিল। আনহাতে ১৯২৫ চনৰ কাকোৰি ট্ৰেন ডকাইটি ঘটনাত দোষী সাব্যস্ত হোৱাৰ বাবে ১৯২৭ চনৰ ১৯ ডিচেম্বৰত স্বৰণ সিঙক ফাঁচী দিয়া হৈছিল। <!-- ভগৎেৰ বয়সী ছেলৰা সাধাৰণত লাহোৰেৰ খালসা হাইস্কুলে পড়াশোনা কৰতেন। কিন্তু ব্ৰিটিছ কৰ্তৃপক্ষেৰ প্ৰতি এই স্কুলৰ আনুগত্যেৰ কাৰণে তাৰ ঠাকুৰদাদা তাকে এখানে পাঠাননি। পৰিবৰ্তে ভগৎেৰ বাবা তাকে আৰ্যসমাজি বিদ্যালয় দয়ানন্দ অ্যাংলো-বৈদিক স্কুলে ভৰ্তি কৰেন। মাত্ৰ তেৰো বছৰ বয়সে ভগৎ মহাত্মা গান্ধীৰ অসহযোগ আন্দোলনে যোগ দেন। এই সময় তেঁও প্ৰকাশ্যে ব্ৰিটিছ ৰাজশক্তিৰ বিৰোধিতা কৰেন আৰু তাৰ সৰকাৰি স্কুলবই আৰু বিলিতি স্কুল ইউনিফৰ্ম পুড়িয়ে ফেলেন। চৌৰিচৌৰাৰ গণ-হিংসাৰ ঘটনায় কয়েকজন পুলিশকৰ্মীৰ মৃত্যু হলে গান্ধীজি আন্দোলন প্ৰত্যাহাৰ কৰে নেন। এতে হতাশ হয়ে ভগৎ যুব বিপ্লবী আন্দোলনে যোগ দেন আৰু সশস্ত্ৰ বিপ্লবেৰ পন্থায় ভাৰত থেকে ব্ৰিটিছ শাসন উৎখাত কৰাৰ কথা প্ৰচাৰ কৰতে থাকেন।
১৯২৩ সালে ভগৎ সিং পাঞ্জাব হিন্দী সাহিত্য সম্মেলন কৰ্তৃক আয়োজিত প্ৰবন্ধ ৰচনা প্ৰতিযোগিতায় জয়লাভ কৰেছিলেন।ই পাঞ্জাব হিন্দী সাহিত্য সম্মেলনেৰ সাধাৰণ সম্পাদক সহ অন্যান্য সদস্যদেৰও দৃষ্টি আকৰ্ষণ কৰে। তেঁও পাঞ্জাব author দ্বাৰা ৰচিত অনেক কবিতা আৰু সাহিত্য পাঠ কৰেন আৰু তাৰ পছন্দেৰ কবি ছিলেন আল্লামা ইকবাল। ভগৎ সিং মাৰ্ক্সবাদী সাহিত্য, টলস্টয়, বাকুনিন, আপটম সিনক্লেয়াৰ ছাড়াও ৰবীন্দ্ৰনাথ নজৰুল গভীৰ মনযোগেৰ সাথে পাঠ কৰেছিলেন।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতৰ স্বাধীনতা সংগ্ৰামী
ক'লা জীৰা
ক'লা জীৰা হৈছে ৰাণুকুলেচিয়া পৰিয়ালৰ অন্তৰ্গত পূৱ ভুমধ্যসাগৰীয় অঞ্চল, উত্তৰ আফ্ৰিকা, ভাৰতীয় উপমহাদেশ, আৰু পশ্চিম এছিয়াৰ এক বৃহৎ অঞ্চলৰ এবিধ স্থানীয় একবাৰ্ষিক সপুষ্পক উদ্ভিদ।
তথ্য সংগ্ৰহ
শ্ৰেণী:মছলা
ফৈজুন্নেছা চৌধুৰাণী
নৱাব বেগম ফৈজুন্নেছা চৌধুৰাণী (Nawab Begum Faizunnesa Choudhurani; ১৮৩৪-১৯০৩) বৰ্তমানৰ বাংলাদেশৰ কমিল্লা জিলাৰ হোমনাবাদ পশ্চিমগাঁও ইষ্টেটৰ জমিদাৰ আছিল। তেওঁ বিশেষকৈ নাৰী শিক্ষা আৰু অন্যান্য সামাজিক সমস্যাৰ বাবে তেওঁৰ প্ৰচাৰৰ বাবে জনাজাত। তেওঁৰ সামাজিক কামৰ প্ৰশংসা কৰি ১৮৮৯ চনত ৰাণী ভিক্টোৰিয়াই ফৈজুন্নেছাক "নৱাব" উপাধি প্ৰদান কৰিছিল আৰু ইয়াৰ ফলত তেওঁ দক্ষিণ এছিয়াৰ প্ৰথম মহিলা নৱাব হিচাপে পৰিগণিত হৈছিল।
ফৈজুন্নেছাৰ শৈক্ষিক আৰু সাহিত্যকৰ্ম ১৮৫৭ চনৰ পিছৰ যুগৰ আছিল। তেওঁ সেই সাংস্কৃতিক প্ৰেক্ষাপটত মহিলাসকলৰ বাবে বিদ্যালয় স্থাপন কৰিবলৈ আৰম্ভ কৰিছিল। নাৰী শিক্ষাৰ এগৰাকী অধিবক্তা, এগৰাকী সমাজসেৱক আৰু সমাজকৰ্মী ফৈজুন্নেছাৰ জন্ম বৰ্তমান বাংলাদেশত কুমিল্লাত হৈছিল। তেওঁ ১৮৬০ চনত এজন দূৰৱৰ্তী সম্পৰ্কীয় ভাই আৰু চুবুৰীয়া জমিদাৰ মুহাম্মাদ গাজীৰ সৈতে বিবাহপাশত আৱদ্ধ হৈছিল। তেওঁৰ দ্বিতীয় পত্নী হিচাপে দুগৰাকী কন্যা আৰ্শাদুন্নেচা আৰু বদৰুন্নেছাৰ জন্মৰ পিছত তেওঁলোক পৃথক হৈছিল। ১৮৮৩ চনত মাতৃৰ মৃত্যুৰ পিছত তেওঁ জমিদাৰ হয় আৰু সামাজিক আৰু দাতব্য কামত ক্ৰমান্বয়ে জড়িত হৈ পৰে আৰু এনেদৰে ১৮৮৯ চনত ব্ৰিটিছ ভাৰতৰ প্ৰথম মহিলা নৱাব হোৱাৰ সন্মান অৰ্জন কৰে। তেওঁ 'সংগীত সাৰ', 'সংগীত লহৰী' আৰু 'তত্ত্ব ও জাতীয় সংগীত'ৰ দৰে গ্ৰন্থ ৰচনা কৰিছিল আৰু তেওঁৰ অগ্ৰণী শৈক্ষিক আৰু দাতব্য কৰ্ম আৰু বিদ্যালয়, মাদ্ৰাছা আৰু চিকিৎসালয় স্থাপনৰ বাবে বিখ্যাত। অৱশ্যে 'ৰূপজালাল' তেওঁৰ সাহিত্যিক জীৱনৰ আটাইতকৈ উল্লেখযোগ্য কৃতি।
প্ৰাৰম্ভিক জীৱন
১৮৩৪ চনত কুমিল্লা জিলাৰ লক্ষমৰ অন্তৰ্গত পশ্চিমগাঁও গাঁৱত চৌধুৰাণীৰ জন্ম হৈছিল। তেওঁৰ দেউতাক আছিল আহমেদ আলী চৌধুৰী। তেওঁৰ দেউতাকক শ্বাহজাদা মিৰ্জা ঔৰঙ্গজেব, নৱাব, খান বাহাদুৰ, হোমনাবাদ-পশচিমগাঁও সম্পত্তিৰ জমিদাৰ বুলিও জনা যায়। তেওঁলোকৰ পৰিয়াল বাহাদুৰ শ্বাহৰ ভতিজীৰ বংশধৰৰ জৰিয়তে মোগল সম্ৰাটসকলৰ বংশধৰ আছিল।
কৰ্মজীৱন আৰু সমাজসেৱা
১৮৮৩ চনত মাকৰ মৃত্যুৰ পিছত ফৈজুন্নেছাই তেওঁৰ সম্পত্তি উত্তৰাধিকাৰী হিচাপে লাভ কৰে আৰু পশ্চিমগাঁৱৰ জমিদাৰ হয়। জমিদাৰ হোৱাৰ পিছত তেওঁ সামাজিক কামত ক্ৰমান্বয়ে জড়িত হৈ পৰিছিল। ১৮৭৩ চনত ফৈজুন্নেছা চৌধুৰাণীয়ে কুমিল্লাত ছোৱালীৰ বাবে এখন উচ্চমাধ্যমিক বিদ্যালয় স্থাপন কৰে। এই বিদ্যালয়খন ভাৰতীয় উপমহাদেশত ব্যক্তিগতভাৱে স্থাপিত প্ৰাৰম্ভিক মহিলা বিদ্যালয়বোৰৰ ভিতৰত অন্যতম আৰু বৰ্তমান ইয়াক নৱাব ফৈজুন্নেছা চৰকাৰী বালিকা উচ্চ বিদ্যালয় বুলি কোৱা হয়। তেওঁ পশ্চিমগাঁৱত এখন বিদ্যালয়ো প্ৰতিষ্ঠা কৰিছিল আৰু পিছলৈ ই এখন মহাবিদ্যালয়লৈ উন্নীত কৰা হৈছিল আৰু এতিয়া নৱাব ফৈজুন্নেছা ডিগ্ৰী মহাবিদ্যালয় নামেৰে নামকৰণ কৰা হৈছে। ১৮৯৩ চনত ফৈজুন্নেছাই তেওঁৰ গাঁৱত পৰ্দা প্ৰথা অৱলম্বন কৰা মহিলাসকলৰ বাবে বিশেষকৈ নিৰাশ মহিলাসকলৰ বাবে এক দাতব্য ঔষধালয় স্থাপন কৰিছিল। তেওঁ মহিলাসকলৰ বাবে এখন চিকিৎসালয়, কুমিল্লাৰ ফৈজুনেচা জানানা চিকিৎসালয়ও নিৰ্মাণ কৰিছিল। ইয়াৰ উপৰিও, তেওঁ মছজিদ নিৰ্মাণ কৰিছিল আৰু ৰাস্তা আৰু পুখুৰীৰ বিকাশত অৰিহণা যোগাইছিল। ফৈজুন্নেছাই 'বান্ধৱ', 'ঢাকা প্ৰকাশ', 'মুছলমান বন্ধু', 'সুধাকৰ' আৰু 'ইছলাম প্ৰচাৰক'কে ধৰি বিভিন্ন বাতৰি কাকত আৰু সাময়িকীৰ পৃষ্ঠপোষকতা কৰিছিল। ১৯০৩ চনত তেওঁৰ মৃত্যুৰ আগতে তেওঁ তেওঁৰ সম্পূৰ্ণ সম্পত্তি সমাজৰ হকে দান কৰিছিল।
তথ্য উৎস
শ্ৰেণী:বাংলাদেশৰ ব্যক্তি শ্ৰেণী:মৃত ব্যক্তি শ্ৰেণী:সমাজ সংস্কাৰক শ্ৰেণী:সাহিত্যিক
ৰঘুনাথ মুৰ্মু
পণ্ডিত ৰঘুনাথ মুৰ্মু (, ৫ মে' ১৯০৫ – ১ ফেব্ৰুৱাৰী ১৯৮২) এজন ভাষাতত্ত্ববিদ, লেখক, নাট্যকাৰ ও চাঁওতালি ভাষাত ব্যবহৃত অল চিকি লিপিৰ উদ্ভাৱক আছিল।
ভলুকা বাঁহ
ভলুকা বাঁহ (বৈজ্ঞানিক নাম:Bambusa balcooa) এবিধ ডাঙৰ আকাৰৰ মজবুত বাঁহ। এই বাঁহ ভাৰত উপমহাদেশৰ থলুৱা বাঁহ যদিও বৰ্তমান অন্য দেশতো ঔদ্যোগিক ভাৱে এই বাঁহৰ খেতি কৰা হয়।
ৰঘুনাথ মুৰ্মু
চমু জীৱনী
মুৰ্মুই ১৯০৫ চনৰ ৫ মে তাৰিখে এক পূৰ্ণিমা তিথিত উৰিষ্যাৰ ময়ুৰভঞ্জ জিলাৰ ৰায়ৰঙ্গপুৰ থানাৰ অন্তৰ্গত ডাহৰাডিহি গ্ৰামত জন্মগ্ৰহণ কৰে। তেখেতে ১৯২৫ চনত অল চিকি লিপি উদ্ভাৱনৰ পিছত সেই লিপিতেই চাঁওতালি ভাষাত বিভিন্ন নাটক, কবিতা আৰু কিতাপ আদি লেখি উলিয়ালে। ১৯৭৭ চনত ঝাড়গ্ৰামৰ বেতাকুন্দৰিডিহিত তেখেত এখন চাঁওতালি বিশ্ববিদ্যালয় প্ৰতিষ্ঠা কৰে। ৰাঁচিৰ ধুমকুৰয়া কৰ্তৃক তেখেতক চাওঁতালি সাহিত্যত অৱদানৰ বাবে তেখেতক ডি॰ লিট উপাধি প্ৰদান কৰা হয়। চাৰুলাল মুখোপাধ্যায়ে মুৰ্মূকে এজন ধাৰ্মিক আৰু এগৰাকী আদিবাসী লেখক মাৰ্টিন ওঁৰাও তেখেতৰ দি ছান্থাল - এ ট্ৰাইব ইন চাৰ্চ অব দি গ্ৰেট ট্ৰেডিছন গ্ৰন্থত তেখেতক চাঁওতাল সকলৰ মহান শিক্ষক হিচাবে উল্লেখ কৰা হৈছে। তেতিয়াৰ পৰা তেখেতক চাওঁতাল আদিবাসী সকলৰ মাজত  গুৰু গোমকে (অৰ্থাৎ "মহান শিক্ষক") নামে খ্যাতি অৰ্জন কৰে।  ৰঘুনাথ মুৰ্মু ১৯৮১ চনৰ ১ ফেব্ৰুৱাৰী দিনা এই সংসাৰৰ পৰা বিদায় লয়।
ভলুকা বাঁহ
বিস্তৃতি
ভলুকা বাহঁ ইণ্ডোচাইনা আৰু ভাৰত উপমহাদেশৰ থলুৱা বাঁহৰ প্ৰজাতি। ১৬০০ শতিকাত দক্ষিণ আফ্ৰিকাত এই বাঁহ ৰুবলৈ আৰম্ভ কৰে আৰু বৰ্তমান এই প্ৰজাতিয়ে দক্ষিণ আফ্ৰিকাত বিশেষ জনপ্ৰিয়তা লাভ কৰিছে আৰু বহুলভাৱে এই বাঁহৰ খেতি আৰম্ভ হৈছে।
ৰঘুনাথ মুৰ্মু
তথ্য সংগ্ৰহ
শ্ৰেণী:ভাৰতৰ ব্যক্তি শ্ৰেণী:ভাৰতীয় সাহিত্যিক
ভলুকা বাঁহ
বিৱৰণ
ভলুকা বাঁহ ২৫ মিটাৰ ওখ আৰু ১৫ ছেমি পৰ্য্যন্ত ব্যাসৰ হ’ব পাৰে। এই বাাঁহ অন্য বাঁহৰ প্ৰজাতিৰ তুলনাত যথেষ্ট ডাঠ হয় আৰু সেই অনুপাতে চুঙাৰ ফোঁপোলাবোৰ ঠেক আৰু সৰু হয়। ইয়াৰ গুৰত উৎপন্ন হোৱা গাঁঠিবোৰ ঘন হয়। গাঁঠিৰ বিকশিত হোৱা চেকনিবোৰো মজবুত হয়।
ভলুকা বাঁহৰ গাঁজবোৰ ভোটোকা আৰু মঙহাল হয়। গাঁজৰ গাঁঠিয়ে গাঁঠিয়ে উৎপত্তি হোৱা বৌখাৰ উপৰিভাগত অসংখ্য শুঙৰ উৎপন্ন হয়।
ভলুকা বাঁহে বৃষ্টিহীনতা সহিব পাৰে।
ব্যৱহাৰ
ভলুকা বাঁহৰ গুৰিভাগ বাঁহৰ ঘৰ নিৰ্মাণ কৰোঁতে খুঁটা হিচাপে ব্যৱহাৰ কৰা হয়। তদুপৰি ৰভা-পৰলা, আচবাব আদিও নিৰ্মাণ কৰিবলৈ ভলুকা বাঁহ ব্যৱহাৰ হয়।
ভলুকা বাঁহৰ গাজৰ পৰা খৰিচা তৈয়াৰ কৰা হয়।
তথ্যউৎস
শ্ৰেণী:বাঁহ গছ
ৰেণু চি. লস্কৰ
ৰেণু চক্ৰৱৰ্তী লস্কৰ (জন্ম-১৯৩২) হৈছে এগৰাকী ভাৰতীয়-আমেৰিকান গণিতজ্ঞ। তেখেতে লেখ তত্ত্বলৈ বিশেষ বৰঙনি আগবঢ়াইছে। ক্লেমছন বিশ্ববিদ্যালয়ৰ গণিত বিজ্ঞানৰ তেখেতে "এমৰিটা অধ্যাপক"। ১৯৬২ চনত তেখেতে ইলিঅ'নয়ছ বিশ্ববিদ্যালয়ৰ পৰা গণিতৰ বিষয়ত গৱেষণা কৰি ডক্তৰেট ডিগ্ৰী লাভ কৰে। উল্লেখনীয় যে, এইখন বিশ্ববিদ্যালয়ৰ পৰা ডক্তৰেট ডিগ্ৰী লাভ কৰা তেখেত প্ৰথমগৰাকী ভাৰতীয় মহিলা।
প্ৰাৰম্ভিক জীৱন আৰু শিক্ষা
ৰেণু চি. লস্কৰৰ জন্ম হৈছিল ভাৰতৰ বিহাৰত। পৰিয়ালৰ সহযোগিতা আৰু সমৰ্থনৰ জোৰত তেখেতে পঢ়াশলীয়া আৰু কলেজীয়া শিক্ষা সমাপ্ত কৰে। সেইছোৱা সময়ত নাৰীশিক্ষাক সমাজত বৰকৈ উৎসাহিত কৰা হোৱা নাছিল। তাৰ কাৰণ আছিল ভাৰতত প্ৰচলিত কেতবোৰ সাংস্কৃতিক পৰম্পৰা। তেনে এক সময়তে ৰেণুৱে গণিতৰ প্ৰতি থকা আকৰ্ষণ অনুভৱ কৰিছিল। ১৯৫৫ চনত তেখেতে বি.আৰ. আম্বেদকাৰ বিহাৰ বিশ্ববিদ্যালয়ৰ পৰা গণিত বিষয়ত স্নাতকোত্তৰ ডিগ্ৰী অৰ্জন কৰে। ১৯৫৮ চনত তেখেত জ্যেষ্ঠ ভ্ৰাতৃৰ অনুৰোধমৰ্মে আমেৰিকা যুক্তৰাষ্ট্ৰলৈ ডক্তৰেট ডিগ্ৰীৰ বাবে পঢ়া-শুনা কৰিবলৈ যায়। আৰ্বানা-কেম্পেইনত থকা ইলঅ'নয়ছ বিশ্ববিদ্যালয়ৰ পৰা তেখেতে ১৯৬২ চনত ডক্তৰেট ডিগ্ৰী গ্ৰহণ কৰে। হেনৰি ৰয় ব্ৰাহানা আছিল তেখেতৰ গৱেষণাৰ তত্ত্বাৱধায়ক-উপদেষ্টা। এইখন বিশ্ববিদ্যালয়ৰ পৰা ডক্তৰেট ডিগ্ৰী লাভ কৰা তেখেত প্ৰথমগৰাকী ভাৰতীয় মহিলা। তাৰপাছত তেখেত ভাৰতলৈ ঘূৰি আহে আৰু খড়্গপুৰস্থিত ভাৰতীয় প্ৰযুক্তিবিদ্যা প্ৰতিষ্ঠানত যোগদান কৰে। সেইখন প্ৰতিষ্ঠানৰ তেখেতৰ প্ৰথমগৰাকী মহিলা অধ্যাপক আছিল। তাৰ তিনি বছৰৰ পিছত তেখেত আমেৰিকালৈ ঘূৰি যায় আৰু প্ৰথমে নৰ্থ কেৰোলিনা আৰু পাছলৈ ক্লেমছন বিশ্ববিদ্যালয়ত ১৯৬৮ চনত যোগদান কৰে।
শৈক্ষিক জীৱন
গণিতৰ ক্ষেত্ৰখনত মহিলাৰ বাবে থকা সকলো সুবিধাই ৰেণু লস্কৰে পূৰ্ণোদ্যমেৰে গ্ৰহণ কৰে আৰু এইখন ক্ষেত্ৰত কেতবোৰ নতুন মান নিৰ্ধাৰণ কৰে। তেখেত "বিমূৰ্ত গণিত" বিষয়ত সৰ্বাধিক সংখ্যক প্ৰবন্ধ লিখা মহিলা গণিতজ্ঞ। মেথছাইনেটৰ মতে তেখেতৰ প্ৰকাশিত প্ৰবন্ধৰ সংখ্যা এশতকৈও অধিক। এই সাফল্যৰ বাবে কিছু কৃতিত্ব দিব পাৰি তেওঁৰ সহযোগিতা নেটৱৰ্কটোক। তেওঁৰ লগত সহযোগী হিচাপে কাম কৰা ব্যক্তিৰ ভিতৰত ৰাজ চন্দ্ৰ বোস, পাউল আৰডোছ আদি প্ৰধান। তেখেতে গৱেষক ছাত্ৰ-ছাত্ৰীৰ উপদেশদাতা হিচাপেও কিছু সফলতা লাভ কৰিছে। ১৯৮৬ চনত লস্কৰ আৰু ষ্টিভ হেডেটনিয়েমিয়ে ক্লেমছন বিশ্ববিদ্যালয়ত বিমূৰ্ত গণিত সম্পৰ্কে নাতিদীৰ্ঘ সন্মিলন এখন অনুষ্ঠিত কৰিছিল। এইখন সন্মিলনলৈ প্ৰত্যেক বছৰে বিভিন্ন দেশৰ গণিতানুৰাগীৰ আগমন ঘটে।
বাহ্যিক সংযোগ
শ্ৰেণী: ভাৰতীয় গণিতজ্ঞ শ্ৰেণী: গণিতজ্ঞ শ্ৰেণী: ভাৰতীয় মহিলা গণিতজ্ঞ শ্ৰেণী: ভাৰতীয়-আমেৰিকান গণিতজ্ঞ শ্ৰেণী: ভাৰতীয় শিক্ষাবিদ
পুংগী
পুংগী বা বীন (Pungi) ভাৰতীয় উপমহাদেশত প্ৰচলিত এবিধ ফু দি বজোৱা সুৰাশ্ৰয়ী লোকবাদ্য। সাধাৰণতে লাওৰ খোলাৰে পুংগী তৈয়াৰ কৰা হয়। বায়ু ওলাই যোৱাৰ বাবে ফুটাযুক্ত দুটা নলিকা থাকে। পুংগীৰ এটা মূৰত ফুঁৱাই নলিকাৰ ছিদ্ৰত আঙুলি বুলাই সাংগীতিক ধ্বনি সৃষ্টি কৰা হয়। ইয়াক একেবাৰে বিৰাম নোহোৱাকৈ বজোৱা হয়। বৃত্তাকাৰ উশাহ নিয়ন্ত্ৰণৰ জৰিয়তে বাদকে বহুসময় ধৰি ইয়াক বজাব পাৰে। ভাৰতীয় উপমহাদেশৰ জনপ্ৰিয় পথৰ প্ৰদৰ্শন 'সাপৰ নাচ' বা 'সাপৰ খেল'ত পুংগী ব্যৱহাৰ কৰা হয়।
বৰ্ণনা
পুংগী এবিধ ভাৰতীয় লোকবাদ্য।  সাধাৰণতে পাকিস্তানৰ সিন্ধ আৰু পাকিস্তান আৰু ভাৰতৰ ৰাজস্থানত ফেঁটী সাপৰ নাচ বা খেল দেখুৱা লোকসকলে বজায়। বাদ্যবিধ দুডাল পাতল বাঁহৰ নলীৰে সংলগ্ন শুকান লাওৰ খোলাৰ পৰা তৈয়াৰ কৰা হয়। ই এটা দ্বৈত-ৰিডযুক্ত বাদ্য। পুংগী থৰ মৰুভূমিত যোগীয়ে বজায়।
ধৰ্মীয় অনুশীলনৰ অংশ হিচাপে পুংগীৰ শব্দয়ে সাপৰ লগতে মানুহকো অৰ্ধসচেতন অৱস্থাত প্ৰৱেশ কৰাই দিয়ে বুলি বিশ্বাস কৰা হয়। এই বাদ্যবিধ বিশেষকৈ সাপৰ খেল দেখাই জীৱিকা অৰ্জন কৰা সকলে বজায়। ভাৰতৰ তৰাই আৰু নেপালত নৃত্য কৰিবলৈ আৰু সাপ জাগ্ৰত কৰিবলৈ বাদ্যবিধ ব্যৱহাৰ কৰা হয়। উচ্চ আৰু নিম্ন সুৰত নিৰন্তৰ কম শব্দৰ গুণগুণ ইয়াৰ মূল বৈশিষ্ট্য।
নিৰ্মাণ
পুংগীৰ গা কঠিন নাৰিকলৰ আৱৰণৰ পৰা নিৰ্মাণ কৰা হয়। ইয়াৰ সৈতে বাঁহৰ টুকুৰা যোগ দিয়া হয়। ইয়াৰ মূল দুটা উপাদান। প্ৰথমটো লাউৰ পৰা নিৰ্মাণ কৰা এটা ফোঁপোলা পাত্ৰ আনটো হৈছে দুডাল নলিকা। নলিকা দুটাত বাঁহীৰ ফুটা থাকে। এনে ফুটাৰ সংখ্যা এটাত আঠৰ পৰা নটা আৰু আনটোত এটা।
বাদক গৰাকীয়ে বাদ্যটোৰ ওপৰৰ মুখৰ অংশৰ মাজেৰে ফু মাৰি বজায়। এডাল নলিকাৰ পৰা গুণ গুণ শব্দ ওলায় আৰু আনডালে সুৰ সৃষ্টি কৰে। সুৰ প্ৰস্তুত কৰা নলিকা সাতটা ফুটা আৰু এটা অষ্টকৰ পৰিসৰ আছে। গুণ গুণ শব্দ কৰা নলিকাত কেৱল এটা ফুটা থাকে। পৰম্পৰাগতভাৱে দুয়োটা শব্দ একেলগে বৃত্তাকাৰ উশাহ ব্যৱহাৰ কৰি এক ছন্দবদ্ধ প্ৰভাৱ সৃষ্টি কৰিবলৈ বজোৱা হয়।
পুংগী সাধাৰণতে এককভাৱে বজোৱা হয়, কিয়নো ইয়াক আন বাদ্যৰ সৈতে বজোৱা কঠিন।
আন্না ৰাজম মলহোত্ৰা
আন্না ৰাজম মলহোত্ৰা (১৭ জুলাই ১৯২৭ – ১৭ ছেপ্টেম্বৰ ২০১৮) এগৰাকী ভাৰতীয় প্ৰশাসনিক সেৱাৰ বিষয়া আছিল। তেওঁ ভাৰতীয় প্ৰশাসনিক সেৱাত যোগদান কৰে প্ৰথম গৰাকী মহিলা। তেওঁ ১৯৫০ চনত অসামৰিক পৰীক্ষাত উত্তীৰ্ণ হৈ মাদ্ৰাজ কেডাৰত যোগদান কৰিছিল। ৰাজ্যিক আৰু কেন্দ্ৰীয় চৰকাৰৰ বিভিন্ন পদবীত অধিষ্ঠিত হোৱা আন্না ৰাজম মলহোত্ৰায়ে তেওঁৰ ১৯৫১ চনৰ অসামৰিক সেৱাৰ সহপ্ৰশিক্ষাৰ্থী আৰ. এন. মলহোত্ৰাৰ লগত বিবাহপাশত আবদ্ধ হৈছিল।
পুংগী
সাপৰ খেলৰ ওপৰত নিষেধাজ্ঞা
পুংগী মূলত সাপৰ খেল দেখাওঁতে ৰাইজক মনোৰঞ্জন কৰিবলৈ ব্যৱহাৰ কৰা হৈছিল। অৱশ্যে অৱশেষত এই প্ৰথাটো ১৯৯১ চনত সমগ্ৰ দেশত বন্যপ্ৰাণী সুৰক্ষা আইন, ১৯৭২ৰ অধীনত নিষিদ্ধ কৰা হয়।
তথ্য উৎস
শ্ৰেণী:বাদ্যযন্ত্ৰ
আন্না ৰাজম মলহোত্ৰা
প্ৰাৰম্ভিক জীৱন আৰু শিক্ষা
১৯২৭ চনৰ ১৭ জুলাই তাৰিখে ব্ৰিটিছ ভাৰতৰ অন্তৰ্গত এল্লেপ্পেৰ নিৰণমানত আন্না ৰাজম মলহোত্ৰাৰ জন্ম হৈছিল। তেওঁৰ পিতৃ অট্টাভেলীল অ.এ. জৰ্জ আৰু মাতৃ এনা পল। তেওঁ মালায়ালম ভাষাৰ বিখ্যাত লেখক পাইল' পলৰ নাতিনীয়েক। তেওঁ কেৰালাৰ কলিকটত প্ৰাৰম্ভিক জীৱন অতিবাহিত কৰিছিল। তেওঁ প্ৰভিডেন্স ৱমেন কলেজৰ পৰা ইণ্টাৰমিডিয়েট পৰীক্ষা উত্তীৰ্ণ হৈছিল। তাৰপিছত তেওঁ মালাবাৰ খ্ৰীষ্টান কলেজৰ পৰা স্নাতক ডিগ্ৰী লাভ কৰে। তাৰপিছত তেওঁ মাদ্ৰাজ বিশ্ববিদ্যালয়ৰ পৰা ইংৰাজী সাহিত্যত স্নাতকোত্তৰ ডিগ্ৰী লাভ কৰে। ১৯৫০ চনত তেওঁ ভাৰতীয় অসামৰিক পৰীক্ষা উত্তীৰ্ণ হয়। তেওঁ ভাৰতীয় অসামৰিক পৰীক্ষা উত্তীৰ্ণ হোৱা প্ৰথম গৰাকী মহিলা। ইয়াৰ পিছত তেওঁ ভাৰতীয় প্ৰশাসনিক সেৱাৰ বিষয়া হিচাপে মাদ্ৰাজ কেডাৰত যোগদান কৰে।
কৰ্মজীৱন
অসামৰিক পৰীক্ষাত উত্তীৰ্ণ হোৱাৰ পিছত তেওঁক সাক্ষাৎকাৰলৈ মতা হৈছিল। আৰ.এন. বেনাৰ্জীয়ে অধ্যক্ষতা কৰা চাৰি গৰাকী আই.চি.এছ. বিষয়াৰ সাক্ষাৎকাৰ পীঠে তেওঁক ভাৰতীয় প্ৰশাসনিক সেৱা বাছনি নকৰিবলৈ পৰামৰ্শ দিছিল। সেই সময়ৰ প্ৰচলিত ধাৰণা মতে নাৰীয়ে প্ৰশাসনিক কাম কৰিব নোৱাৰে। তেওঁলোকে আন্না ৰাজমক ভাৰতীয় বৈদেশিক সেৱা বা আন কেন্দ্ৰীয় সেৱা বাছনি কৰিবলৈ কৈছিল। কিন্তু তেওঁৰ অদম্য ইচ্ছা শক্তিৰ ফলত তেওঁলোকে আন্নাক প্ৰশাসনিক সেৱাত যোগদান কৰিবলৈ অনুমতি প্ৰদান কৰিলে। আৰু তেওঁ মাদ্ৰাজ কেডাৰৰ এগৰাকী প্ৰশাসনিক বিষয়া হিচাপে পৰিগণিত হল।
তেওঁৰ প্ৰথমে মাদ্ৰাজ ৰাজ্যত সেৱা আগবঢ়াবলৈ সুযোগ পাইছিল। সেইসময়ৰ মাদ্ৰাজ ষ্টেটৰ মুখ্যমন্ত্ৰী চক্ৰৱৰ্তী ৰাজাগোপালাচাৰীয়ে তেওঁক মহিলা হোৱাৰ বাবে জিলাৰ উপায়ুক্তৰ পদৰ সলনি সচিবালয়ত পদ যাঁচিছিল। তেওঁ ৰাজাগোপালাচাৰীক নিজৰ ইচ্ছাৰ কথা কলে। লগতে তেওঁৰ প্ৰশিক্ষণৰ কালছোৱাত ঘোঁৰা চলোৱা, ৰাইফল আৰু ৰিভলভাৰ চলোৱা আৰু দণ্ডাধীশৰ ক্ষমতা প্ৰয়োগ কৰা শিকিছিল, আৰু সেয়ে তেওঁ উপায়ুক্তৰ পদবী সম্ভালিব পাৰিব বুলি মুখ্যমন্ত্ৰীক বিশ্বাস জন্মইছিল। তেওঁৰ কথাত সন্তুষ্ট হৈ চক্ৰৱৰ্তী ৰাজাগোপালাচাৰীয়ে তেওঁক মাদ্ৰাজ ষ্টেটৰ তিৰুপাট্টুৰ জিলাৰ উপায়ুক্ত পাতিলে। ভাৰতৰ কোনো জিলাৰ তেওঁ প্ৰথম গৰাকী মহিলা উপায়ুক্ত।
তেওঁ সাত গৰাকী মুখ্যমন্ত্ৰী আৰু ভাৰতৰ প্ৰধানমন্ত্ৰী ৰাজীৱ গান্ধীৰ লগত কাম কৰিছিল। এছিয়াড প্ৰকল্পত কিছুসময়ৰ বাবে ইন্দিৰা গান্ধীৰ লগতো কাম কৰাৰ সুযোগ পাইছিল।
তেওঁ ভাৰতৰ প্ৰথম কম্পিউটাৰাইজ বন্দৰ মুম্বাইৰ নাভাছাভা বন্দৰ স্থাপন কৰিবলৈ অহোপুৰুষাৰ্থ কৰিছিল। তেওঁ কেন্দ্ৰীয় চৰকাৰৰ সচিব পদত অধিষ্ঠিত হোৱা প্ৰথম গৰাকী মালায়ালমী মহিলা।
ভাৰত চৰকাৰে তেওঁৰ অৱদানৰ স্বীকৃতি স্বৰূপে ১৯৮৯ চনত পদ্মভূষণ বঁটা প্ৰদান কৰিছিল।
মৃত্যু
২০১৮ চনৰ ১৭ ছেপ্টেম্বৰ তাৰিখে মুম্বাইৰ অন্ধেৰীৰ নিজা বাসভৱনত আন্না ৰাজম মলহোত্ৰায়ে শেষ নিশ্বাস ত্যাগ কৰে।
তথ্য উৎস
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:পদ্মভূষণ বঁটা বিজয়ী শ্ৰেণী:ভাৰতীয় প্ৰশাসনিক সেৱাৰ বিষয়া
কৃতি চেট্টী
কৃতি চেট্টী (Krithi Shetty; জন্ম ২১ ছেপ্টেম্বৰ ২০০৩) হৈছে এগৰাকী ভাৰতীয় চলচ্চিত্ৰ অভিনেত্ৰী৷ তেওঁ সাধাৰণতে তেলেগু ভাষাৰ চলচ্চিত্ৰত অভিনয় কৰে। ব্যৱসায়িকভাৱে সফল ছবি উপেনা (২০২১) -ৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰিছিল৷
প্ৰাৰম্ভিক জীৱন
২০০৩ চনৰ ২১ ছেপ্টেম্বৰত মুম্বাইত কৃতি চেট্টীৰ জন্ম হয়, কৰ্ণাটকৰ মঙ্গালৰৰ পৰা অহা এক টুলু পৰিয়ালত৷ তেওঁৰ পিতৃ এগৰাকী ব্যৱসায়ী আৰু মাতৃ ফেশ্বন ডিজাইনাৰ। তেওঁৰ এগৰাকী ভাই আৰু এগৰাকী ভনী আছে৷ মুম্বাইত ডাঙৰ-দীঘল হোৱা কৃতিয়ে ২০২১ চনৰ ফেব্ৰুৱাৰী মাহলৈকে মনোবিজ্ঞান বিষয়ত অধ্যয়ন কৰি আছিল৷ পঢ়ি থকাৰ সময়ছোৱাত তেওঁ বাণিজ্যিক বিজ্ঞাপনত কাম কৰিছিল।
চেট্টীয়ে তেওঁৰ মাতৃভাষা টুলু, হিন্দী আৰু ইংৰাজী ক’ব পাৰে। তেওঁ তেলেগু ভাষা ক’বলৈ শিকাৰ লগতে চলচ্চিত্ৰ কৰ্মজীৱনৰ বাবে তামিল ভাষা শিকিছে।
বাহ্যিক সংযোগ
শ্ৰেণী:ভাৰতীয় অভিনেত্ৰী শ্ৰেণী:জীৱিত ব্যক্তি শ্ৰেণী:ভাৰতৰ ব্যক্তি
চিত্ৰজিৎ শইকীয়া
চিত্ৰজিৎ শইকীয়া (জন্ম-১৯৮২) এগৰাকী সাহিত্যিক, সমালোচক, অধ্যাপক৷ মূলতঃ অসমীয়া সমালোচনা সাহিত্যৰ লগত জড়িত৷ তেখেত দুলীয়াজান মহাবিদ্যালয়ৰ অসমীয়া বিভাগৰ অধ্যাপক৷ সাতসৰী, প্ৰকাশ, গৰীয়সীৰ লগতে অসমৰ ভালেমান বাতৰি কাকতত তেওঁ প্ৰবন্ধ প্ৰকাশ কৰাৰ লগতে কেইবাখনো গ্ৰন্থ প্ৰকাশ আৰু সম্পাদনা কৰিছে৷
জন্ম আৰু বংশ পৰিচয়
চিত্ৰজিৎ শইকীয়াৰ জন্ম হৈছিল ১৯৮২ চনত লখিমপুৰ জিলাৰ পহুমৰা অঞ্চলৰ খাগৰী গাঁৱত৷ পিতৃৰ নাম গিৰীধৰ শইকীয়া আৰু মাতৃৰ নাম অম্বিকা শইকীয়া ।
শিক্ষা
তেখেতে নৰ্থ লখিমপুৰ কলেজৰ পৰা ২০০৩ চনত অসমীয়া বিভাগৰপৰা স্নাতক আৰু ২০০৫ চনত ডিব্ৰুগড় বিশ্ববিদ্যালয়ৰপৰা স্নাতকোত্তৰ ডিগ্ৰী গ্ৰহণ কৰে৷ লগতে একেখন বিশ্ববিদ্যালয়ৰপৰাই ২০০৭ চনত এম.ফিল. ডিগ্ৰী আৰু ২০১৩ চনত সন্মানীয় ‘ডক্টৰেট’ ডিগ্ৰী লাভ কৰে৷ তেওঁৰ গৱেষণাৰ বিষয় হ’ল-লুম্মেৰ দাইৰ উপন্যাসৰ সামাজিক-সাংস্কৃতিক মূল‍্যায়ন।
তথ্যসূত্ৰ
শ্ৰেণী:অসমীয়া শিক্ষাবিদ শ্ৰেণী:জীৱিত ব্যক্তি
চেহনাজ হুছেইন
চেহনাজ হুছেইন (Shahnaz Husain) হ'ল ভাৰতৰ 'চেহনাজ হুছেইন গোট'ৰ প্ৰতিষ্ঠাপক, অধ্যক্ষ আৰু পাৰিচালন সঞ্চালক। ভেষজ পদ্ধতিৰে সৌন্দৰ্য চৰ্চ্চাক আগুৱাই নিয়া আৰু ভাৰতীয় আয়ুৰ্বেদক পৃথিৱীৰ সৈতে পৰিচয় কৰাই দিয়াৰ বাবে তেওঁ আন্তঃৰাষ্ট্ৰীয় স্বীকৃতি লাভ কৰিছে। বাণিজ্য আৰু উদ্যোগ ক্ষেত্ৰত আগবঢ়োৱা অৱদানৰ বাবে ২০০৬ চনত তেওঁ ভাৰত চৰকাৰে আগবঢ়োৱা চতুৰ্থ সৰ্বোচ্চ অসামৰিক সম্মান পদ্মশ্ৰী বঁটা লাভ কৰে।
ব্যৱসায়িক বিজ্ঞাপন নিদিয়াকৈও এটা আন্তঃৰাষ্ট্ৰীয় ব্ৰেণ্ড প্ৰতিষ্ঠা কৰাৰ তেওঁৰ যি সফলতাৰ কাহিনী, তাৰ পৰিপ্ৰেক্ষিতত বক্তৃতা আগবঢ়াবলৈ তেওঁক 'হাভাৰ্দ বিজনেচ স্কুলে' আমন্ত্ৰণ কৰিছিল আৰু হাৰ্ভাদ ক্ষেত্ৰ অধ্যয়ন ৰূপে ইয়াক পাঠ্যক্ৰমৰ অন্তৰ্ভুক্ত কৰা হৈছে। তেওঁ 'মানচেষ্টাৰ ইনষ্টিউট অৱ টেকন'ল'জি', 'অক্সফৰ্ড বিশ্ববিদ্যালয়' আৰু 'লণ্ডন স্কুল অৱ ইকনমিকচ্‌'তো বক্তৃতা দিবৰ বাবে আমন্ত্ৰিত হৈছিল। উদ্যোগীসকলৰ ববে আয়োজিত ৰাষ্ট্ৰপতি বাৰাক ওবামাৰ বিশ্ব শিখৰ সন্মিলনত হুছেইনে ভাৰতক প্ৰতিনিধিত্ব কৰিছিল। ১৯৯৬চনত তেওঁ 'চাকচেচ্‌ আলোচনী'ৰপৰা বিশ্বৰ সৰ্ববৃহৎ মহিলা উদ্যোগী বঁটা লাভ কৰে। তেওঁ কাঁন চলচ্চিত্ৰ মহোৎসৱৰ ৰঙা দলিচাত খোজ পেলাইছে আৰু ব্ৰিটিছ সংসদৰ 'হাউচ অৱ লৰ্ড' আৰু 'হাউচ অৱ কমনচ্‌'টো নিজৰ বক্তব্য ৰাখিছে।
প্ৰাৰম্ভিক জীৱন
জন্মসূত্ৰে চেহনাজ হুছেইনৰ নাম আছিল চেহনাজ বেগ। তেওঁৰ দেউতাক ন্যায়াধীশ নাছিৰ উল্লাহ বেগ এলাহাবাদ উচ্চ ন্যায়ালয়ৰ মুখ্য ন্যায়াধীশ আছিল আৰু মাক চৈয়দা বেগম হায়দৰাবাদ সৈন্য বাহিনীৰ সেনাধ্যক্ষৰ জীয়ৰী আছিল। তেওঁৰ নাতিনীয়েক চামিউল্লাহ বেগ আৰু খুড়াক মিৰ্জা হামীদুল্লাহ বেগো মুখ্য ন্যায়াধীশ আছিল।
চেহনাজে এলাহাবাদৰ চেইণ্ট মেৰিজ কনভেণ্ট ইণ্টাৰ কলেজত পঢ়িছিল। কম বয়সতে তেওঁৰ নাছিৰ হুছেইনৰ সৈতে বিবাহ হৈছিল। তেওঁলোকৰ দুটি সন্তান আছে। নাছিৰ হুছেইন চাকৰিসূত্ৰে তেহৰাণত থাকোঁতে ইৰানত তেওঁ আয়ুৰ্বেদ পঢ়িছিল। 'হেলেনা ৰুবিনষ্টেইন', 'খ্ৰিষ্টিন ৱাল্মি', 'লেনকম' আৰু 'লিন অৱ কোপেনহেগেন' আদি পশ্চিমৰ আগশাৰীৰ প্ৰতিষ্ঠানৰ পৰা তেওঁ 'কচমেটিক থেৰাপি' আৰু 'কচমেট'ল'জি' বিভাগত প্ৰশিক্ষণ লৈ ভাৰতলৈ ঘূৰি অহাৰ পিছত তেওঁ দিল্লীৰ নিজৰ ঘৰত 'ৱিইমেনচ্‌ ৱৰ্ল্ড' আৰম্ভ কৰে। প্ৰধান মন্ত্ৰী ইন্দিৰা গান্ধীয়ে সঘনে তেওঁক দেখা কৰিছিল।
১৯৯০ চনত হৃদযন্ত্ৰৰ ক্ৰিয়া বন্ধ হৈ নাছিৰৰ মৃত্যু হয় আৰু তেওঁলোকৰ ল'ৰা সমীৰে ২০০৮ চনত পাটনাত আত্মহনন কৰে। সমীৰ এজন ৰেপাৰ আৰু হুছেইনৰ জীয়ৰী নিলোফাৰ এগৰাকী লেখক। নিলোফাৰে চেহনাজ হুছেইনৰ জীৱনী 'ফ্লেম' লিখি উলিয়াইছে।
চেহনাজ হুছেইন গোটৰ বিষয়ে
ভেষজ যত্ন আৰু নিৰাময় ধাৰণাৰ ওপৰত ভিত্তি কৰি ১৯৭১ চনত চেহনাজ হুছেইনে প্ৰথমখন ক্লিনিক খোলে আৰু তাৰ কেইবছৰ মানৰ ভিতৰতে চেহনাজ হুছেইন গোটটো গঠন হয়। হুছেইনে ছাল আৰু চুলিৰ সমস্যাসমূহ নিৰাময়ৰ বাবে বিভিন্ন ঔষধি ক্ৰীম আৰু পণ্য উৎপাদন কৰিছে। কোম্পানীয়ে ইয়াৰ উৎপাদিত সামগ্ৰীসমূহ তেওঁলোকৰ ৱেৱচাইটৰ জৰিড়তে অনলাইনত বিক্ৰী কৰে। সমগ্ৰ বিশ্বত চেহনাজ হুছেইন গোটৰ চাৰিশতকৈও অধিক ফ্ৰেন্সাইজি আছে। ১৯৭৯ চনত কলিকতাত প্ৰথমখন ফ্ৰেন্সাইজি আৰম্ভ কৰাৰ এবছৰৰ ভিতৰতে সমগ্ৰ ভাৰতত আশীখন চেহনাজ হুছেইন ভেষজ ফ্ৰেন্সাইজি হয়। বিদেশত তেওঁলোকৰ ক্লিনিকৰ প্ৰথমখন ১৯৮২ চনত লণ্ডনত স্থাপন হয়।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ব্যৱসায়ী শ্ৰেণী:পদ্মশ্ৰী বঁটা বিজয়ী
বহুজন সমাজ পাৰ্টি
বহুজন সমাজ পাৰ্টি (Bahujan Samaj Party; সংক্ষিপ্ত ৰূপত. বসপা) ভাৰতৰ এটা ৰাষ্ট্ৰীয় পৰ্যায়ৰ ৰাজনৈতিক দল, যিটো বহুজন (আক্ষৰিক অৰ্থত সংখ্যাগৰিষ্ঠতা থকা সম্প্ৰদায়)ক প্ৰতিনিধিত্ব কৰিবলৈ গঠন কৰা হৈছিল। ইয়াৰ লক্ষ্য হৈছে অনুসূচিত জাতি, অনুসূচিত জনজাতি, আৰু অন্যান্য পিছপৰা শ্ৰেণী (OBC), লগতে সংখ্যালঘুসকলক ৰাজনৈতিক ক্ষমতা প্ৰদান কৰা। কাংশী ৰামৰ মতে, ১৯৮৪ চনত যেতিয়া তেওঁ দলটো প্ৰতিষ্ঠা কৰিছিল, তেতিয়া ভাৰতৰ জনসংখ্যাৰ ৮৫ শতাংশ বহুজন আছিল যদিওবা সেয়া ৬,০০০টা ভিন্ন জাতিত বিভক্ত হৈছিল।
এই দলটোৱে গৌতম বুদ্ধ, বি আৰ আম্বেদকাৰ, মহাত্মা জ্যোতিবা ফুলে, নাৰায়ণ গুৰু, পেৰিয়াৰ ই ভি ৰামাছামী আৰু ছাত্ৰপতি শ্বাহুজী মহাৰাজৰ দৰ্শনৰ পৰা অনুপ্ৰাণিত হোৱা বুলি দাবী কৰে।
৩ এপ্ৰিল
৩ এপ্ৰিল হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৯৩তম (অধিবৰ্ষত ৯৪তম) দিন। বছৰ শেষ হ’বলৈ আৰু ২৭২ দিন বাকী থাকে।
তথ্য সংগ্ৰহ
শ্ৰেণী:এপ্ৰিল শ্ৰেণী:ইংৰাজী বৰ্ষপঞ্জীৰ দিন
স্বাস্থ্য ৰক্ষাৰ সহজ নিয়ম (গ্ৰন্থ)
স্বাস্থ্য ৰক্ষাৰ সহজ নিয়ম (Swasthya Rakhyar Hohoj Niom) হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন স্বাস্থ্য-বিষয়ক প্ৰবন্ধ সংকলন। কিতাপখন প্ৰকাশ কৰিছে ষ্টুডেণ্টচ ষ্ট'ৰচ প্ৰকাশনে। ২০০৮ চনত প্ৰথম প্ৰকাশ হোৱা কিতাপখনৰ ২০১৭ চনলৈকে সপ্তম সংস্কৰণ প্ৰকাশ পাইছে। এই গ্ৰন্থখন লেখক বৰগোহাঞিয়ে তেখেতৰ তিনিজন প্ৰিয় সহকৰ্মী গীতিমালিকা নেওগ,নন্দন প্ৰতিম শৰ্মা বৰদলৈ আৰু অনমিত্ৰ গগৈলৈ আগবঢ়াইছে।
বিৱৰণ
কিতাপখন প্ৰধান তিনিটা অধ্যায়ত বিভক্ত। প্ৰথম অধ্যায়ত সাতটা, দ্বিতীয় অধ্যায়ত ষোল্লটা আৰু তৃতীয় অধ্যায়ত এটা প্ৰবন্ধ আছে। তাৰ পিছত পৰিশিষ্ট হিচাপে সংযোগ কৰিছে বাৰটা প্ৰাসংগিক প্ৰবন্ধ। প্ৰথম অধ্যায়ত থকা প্ৰবন্ধকেইটা হৈছে,'স্বাস্থ্য কি','স্বাস্থ্যৰ বিষয়ে লিখিবলৈ মোৰ নিজৰ যোগ্যতা কি?','স্বাস্থ্য কিয় লাগে', 'স্বাস্থ্যৰ যত্ন কেনেকৈ ল'ব লাগে (১)','স্বাস্থ্যৰ যত্ন কেনেকৈ ল'ব লাগে (২)','স্বাস্থ্য-পৰীক্ষাৰ দৰকাৰ' আৰু 'অভিজ্ঞ ডাক্তৰে কি কয়?'। দ্বিতীয় অধ্যায়ত আছে, 'আপুনি এতিয়া স্বাস্থ্য গঢ়াৰ কাম আৰম্ভ কৰিবলৈ সাজু হৈছে','চাৰিটা প্ৰধান উপায়','আহাৰ','ধনী মানুহৰ আহাৰ, দুখীয়া মানুহৰ আহাৰ','কি কি বস্তু কেতিয়াও নাখাব','কেনেকুৱা খাদ্য খাব','পনীৰ কথা','আহাৰ কেনেকৈ খাব?','স্বাস্থ্যৰ কাৰণে ব্যায়াম অপৰিহাৰ্য','গভীৰ উশাহ-নিশাহৰ উপকাৰিতা','টোপনিৰ বিষয়ে','নিদ্ৰাহীনতাৰ প্ৰতিকাৰ কি','স্বাস্থ্য আৰু যৌনতা','অধিক মাছত বগলী-কণা','বেমাৰ হ'লে কি কৰিব?' আৰু 'কেইটামান সাধাৰণ ৰোগ'। তৃতীয় অধ্যায়ত লিখিছে 'স্বাস্থ্যৰ বিষয়ে সততে মনত ৰাখিবলগীয়া কেইটামান সাধাৰণ কথা' শীৰ্ষক প্ৰবন্ধ। আনহাতে 'স্বাস্থ্য'ৰ সম্পাদক কেনেকৈ হ'লো,এটা জটিল ৰোগৰ সহজ চিকিৎসা,মদ আৰু স্বাস্থ্য,ষ্ট্ৰেছ নহ'লেও জীৱন চলে, পৰিষ্কাৰ হৈ থকাৰ প্ৰয়োজনীয়তা, স্বাস্থ্যৱান মানুহ, অৱসাদ জয় কৰাৰ উপায়,কলেষ্টেৰল,এলাৰ্জিৰ কথা, খোজ কঢ়াৰ বিষয়ে কিছু কথা, ডাক্তৰৰ কথা, আৰু চাবোনৰ কথা হৈছে পৰিশিষ্টত সংযোগ কৰা বাৰটা প্ৰবন্ধ।
লগতে চাওক
শ্ৰেণী:অসমীয়া গ্ৰন্থ শ্ৰেণী:প্ৰবন্ধ গ্ৰন্থ শ্ৰেণী:হোমেন বৰগোহাঞিৰ সাহিত্যৰাজি
ইভেণ্ট হ'ৰাইজ'ন টেলিস্ক'প
ইভেণ্ট হ'ৰাইজ'ন টেলিস্ক'প (Event Horizon Telescope) এটা বৃহৎ গোলকীয় ৰেডিঅ' টেলিস্ক'পৰ নেটৱৰ্ক। ইভেণ্ট হ'ৰাইজ'ন প্ৰকল্পটো ২০০৯ চনত আৰম্ভ হোৱা এটা আন্তঃৰাষ্ট্ৰীয় সহযোগিতামূলক প্ৰকল্প। ইভেণ্ট হ'ৰাইজ'ন টেলিস্ক'পৰ সহযোগতেই কৃষ্ণগহ্বৰৰ প্ৰথমখন প্ৰতিচ্ছবি প্ৰস্তুত কৰি উলিওৱা হয়। ইভেণ্ট হ'ৰাইজ'ন প্ৰকল্পটোত মুঠতে ৮টা ৰেডিঅ' টেলিস্ক'প পৃথিৱী ব্যাপী আছে ।
ৰেডিঅ' টেলিস্ক'পসমূহ
২০১৭ চনৰ ইভেণ্ট হ'ৰাইজ'ন টেলিস্ক'পসমূহ হ'ল ছাবমিলিমিটাৰ টেলিস্ক'প (আৰিজনা ৰেডিঅ' অবজাৰবেটৰিৰ অংশ), আতাকামা পাথ্‌ফাইন্দাৰ এক্সপাৰিমেণ্ট, আই আৰ এ এম ৩০ মিটাৰ টেলিস্ক'প, জেমছ ক্লাৰ্ক মেক্সৱেল টেলিস্ক'প, লাৰ্জ মিলিমিটাৰ টেলিস্ক'প "আলফনছ' ছেৰান'", চাবমিলিমিটাৰ এৰে, এ এল এম এ আৰু ছাউথ প'ল টেলিস্ক'প ।
তথ্যসূত্ৰ
শ্ৰেণী:মহাকাশবিজ্ঞান